Bukedde Online - Abooluganda gwe baakomeredde emisumaali mu ngalo takyebaka: 'Buli lwe ngwawo ngugumaka otulo ne tumbula"\nAbooluganda gwe baakomeredde emisumaali mu ngalo takyebaka: 'Buli lwe ngwawo ngugumaka otulo ne tumbula"\nSsaabafumbo yayise banne mu lukiiko ne lufuuka...\nTaata twamutwala mu ssabo bamujjanjabe ne...\nAdded 7th June 2015\nOmuntu bw’atulugunyizibwa ennyo, wadde enkovu eziri ku mubiri kungulu ziyinza okuwona n’okubula ne zibula, naye eziri ku mutima zirwawo okuwona oluusi n’obutawonera ddala! Abantu bano basigala bafuna ebirooto ebitiisa, bakyawa abantu nabo ne beekyawa.\nOmu ku baatulugunyiziddwa mu ngeri embi nga ye ebiwundu eby’oku mubiri kungulu n’ebiri munda mu mutima bikyali bibisi ddala ye Sylivia Nakyeyune.\nOmukazi Sylvia Nakyeyune abooluganda lwe gwe baakomeredde emisumaali mu ngalo nga bagamba nti abaloga atwaliddwa mu kitongole ekibudaabuda abantu abatulugunyiziddwa, ekya African Center for Treatment and Rehabilitation of Torture Victims (ACTV) ayongere okujjanjabwa n’okubudaabudibwa.\nNakyeyune agamba nti baganda be baamufumita emisumaali nga bamulumiriza nti abaloga okubabuza emirembe nti kale kwe kumukomerera engalo ezireeta eddagala aleme kuddayo kuloga.\nAgamba nti, kye yayiseemu kimulemesezza okwebaka nga buli lw’agwawo, awawamuka n’okugugumuka.\nAnnet Nantume amujjanjaba agamba: “Nakyeyune tugenda kumujjanjabira bwereere okutuusa ng’awonye n’okumubudaabuda asobole okwerabira ebyamutuusiddwaako. Bw’anaawona olwo tugenda mu kkooti okuvunaana abaamukozeeko ekikolwa kino.”\nEkitongole kino ekisangibwa e Kamwokya kigamba nti kijjanjabye n’okubudaabuda abantu abatali bamu abatulugunyizibwa. Waliwo bano ng’enkovu z’okungulu ku mubiri zaawona dda, naye ng’ebiwundu ebiri ku mutima bikyagaanyi okuwona. Mu bano mwe muli Steven Ssentamu.\nSteven Ssentamu mutuuze w’e Ntinda agamba: Mu 2000 mu biseera bya Wembley, nali ndi Nsambya mu ddwaaliro nga hhenze kulaba ku mwannyinaze eyali azadde, mba nva mu ddwaaliro aba Wembley abaali bakulembeddwamu omugenzi Kiwana bannyimiriza ne bankuba nga bwe bansaba emmundu ekyasasamaza abantu era oluvannyuma bampalula ne banteeka mu mmotoka yaabwe ne bantwala.\nBantwala mu kifo ekimu mu Ndeeba ne bandaga ekitaba ky’omusaayi ne bantegeeza nti singa sibawa ssente ze baali baagala obukadde butaano nange nnali ndi wa kuttibwa ng’abalala. Banzigyako essimu ne batandika okukubira abantu bange amasimu nga babasaba ssente.\nEbiseera ebyo nnali mbeera Maganjo twagenda awaka okwaza emmundu etaaliyo olwo ne banyagako doola 3000 ezaaliyo ne batwala n’ezimu ku ngoye ze baagala.\nNga tuvudde awaka bantwala mu nnyumba ya Clement House ku Clement Hill mu kibuga aba Wembely gye baatuulanga ne bantulugunya, bampakira ebigoye mu kamwa era nga nsiiba ku miggo.\nMu kiyumba ekyo twasulanga n’emirambo gy’abantu abattibwanga. Olw’okutulugunyizibwa n’emiggo nazirika, nagenda okudda engulu nga ndi mu ddwaaliro lya Mbuya Miltary Hospital e Mbuya gye banzigya ne bantwala mu kkomera e Kigo.\nBanteekako emisango gye simanyi nti ndi mubbi wa mmotoka wabula kkooti ne nnejeereza.\nOluvannyuma lwa bino nagenda mu kitongole kya ACTV abannyamba okunzijanjaba ne mpona ebisago bye nnali nfunye.\nWadde nawona naye ebirooto eby’entiisa bijjudde mu bulamu bwange olw’ebikolobero ebyankolebwako era buli bwe nzijukira mpawamuka mu tulo ne ndekaana.\nSylvia Nakyeyune abooluganda lwe gwe baakuba emisumaali mu ngalo ng’ajjajabibwa.\nBano era bannyamba ne tugenda mu kkooti ne mpaabira gavumenti era omusango ne ngusinga omwaka oguwedde. Bandiyirira obusente butono obukadde munaana naye n’okutuusa kati sinnazifuna.\nOmusawo Annet Nantume ow’ekitongole kya ACTV (African Center for Treatment and Rehabilitation of Torture Victims) agamba: Abantu be tusinga okufuna abamu bajja tebatambula olw’okutulugunyizibwa okungi abamu nga baamenyeka emikono n’amagulu. Ekizibu kye tusanga oluusi n’eno gye tubajjanjabira ate abamu ku bantu abaabatuusaako obulabe basigala babalondoola ssaako naffe okututiisatiisa kale ffenna bye tuyitamu si byangu.”\nYe Dr. Kenneth Bagonza owa ACTV agamba, omuwendo gw’abantu abatulugunyizibwa be tufuna buli wiiki guli wakati wa 30 ne 50 era bangi babeera bawawamuka olw’ebyo bye baayitamu ate abamu baafuna ne puleesa.\nSamuel Hebert Nsubuga akulira ekitongole kino agamba: ACTV yatandika mu 1993 era ng’okutandika waaliwo abantu baali batulugunyizibwa naye nga tebafuna bwenkanya era nga tebafiibwako ekyaleeteranga abamu okwekyawa ne batuuka n’okwetta.\nEkitongole kino kya bwannakyewa era kikola ku kujjanjaba abantu abatulugunyizibwa mu ngeri zonna, okubabudaabuda n’okubayamba okukomawo mu mbeera zaabwe ez’obuntu nga bino byonna bya bwereere.\nEmirimu gyakyo giri wansi w’ekitongole ekirwanirira ky’eddembe ly’obuntu ekya Uganda Human Rights Commission era oluusi be batuweereza abantu ne tubajjanjaba oluvannyuma netubayambako okugenda mu mbuga z’amateeka okufuna obwenkanya.\nTulina olukusa okuva mu gavumenti era tulambula amakomera ag’enjawulo mu ggwanga okulaba abantu abatulugunyizibwa embeera gye balimu ne tubayamba.\nOkusinziira ku kunoonyereza kwaffe ebitongole ebikuumaddembe bye bikyasinze okutulugunya. Buli mwaka tukola ku bantu abali wakati wa 1,500 ne 2,000. Abantu bangi abatulugunyizibwa batya okuvaayo nga batya nti bandiddamu okulumbibwa.\nTugaba obujjanjabi obusinga obukulu oba obusookerwako kuba eddwaaliro lye tulina lya Health Center II kale singa omuntu obulwadde bwe buba busukkako, tumwongerayo mu malwaliro amanene nga Mengo, Kadic, Mulago n’amalala era yonna ffe tumujjanjaba okutuusa ng’awonye olwo ne tugenda mu mbuga z’amateeka okufuna obwenkanya.\nOmuntu atulugunyiziddwa ayita mu bingi ebikosa obwongo n’omubiri kale eddwaaliro lyaffe lirina abakugu abajjanjaba ebintu ebyenjawulo n’okubudaabuda abalwadde okukomawo mu mbeera zaabwe ez’obuntu.\nTulina abasawo abayamba abo ababeera bakoseddwa mu ntegeera yaabwe, abayunga amagumba kuba abamu tubafuna bamenyeddwa amagulu n’emikono nga tebasobola na kutambula n’ababudaabuda.\nEtteeka ly’okutulugunya litambula kasoobo\nPhillip Kateeba munnamateeka agamba: Mu 2012 olw’okuba eddembe ly’abantu lyali lisusse okulinnyirirwa, twaleeta ekiteeso ku tteeka ku kutulugunya abantu eriyitibwa The Prevention and Prohibition of Torture Act lyayisibwa wabula ekyennyamiza etteeka lino okuliteeka mu nkola litambula kasoobo.\nEmisango gye bavunaanibwa\n“Okusinziira ku bantu be tukolako abasinga baateekebwako emisango gy’okubba, okutta, ettaka, obuyeekera n’emiralala olwo ne batulugunyizibwa awatali ayamba.\nTwagala abakuumaddembe abatulugunya abantu bavunaanibwe ssekinnoomu. Omwogezi wa poliisi mu ggwanga, Fred Enanga yategeezezza nti waliwo abaserikale baabwe abasiiwuufu b’empisa ng’ebikolwa ebyo babikola ssekinnoomu naye naffe tusaba abaserikale abo bavunaanibwe ssekinoomu era nze ndaba nga kino kijja kubakkakkanya era kikendeeze ebikolwa bino.” Yenna atulugunyiziddwa asobola okutukubira ku nnamba ey’obwereere eri 0800202791 ng’eno ya kitongole kya actv.\nAbooluganda gwe baakomeredde emisumaali mu ngalo takyebaka: ''Buli lwe ngwawo nguguma otulo ne tubula"\nSsentebe yafudde n'aleka ekiraamo ekikambwe- Temugeza okkaaba nga nfudde\nSpice Diana alaze waaka


Bukedde Online - Abooluganda lwe bayingirira obufumbo ne babutta\nEngeri omukazi gy'osikiriza munno okujjula...\nAdded 27th June 2017\nBuli wiikendi nyazaala wange ng’atukyalira n’ampa ebiragiro ku ngeri gye nnina okulabiriramu mutabani we.\nOKUWABULWA n’okuweebwa amagezi mu bufumbo si kibi, wabula oluusi bwe kisukka kifuuka butwa.\nObufumbo bungi bwonoonese oluvannyuma lw’abeηηanda okubuyingiramu.\nEva Nakibuuka yagattibwa ne bba wabula nyazaala we n’abalemesa obufumbo.\nNakibuuka abinyumya bwati; “Twali mu mukwano era ekyavaamu kugattibwa ne tutandika obufumbo.\nTwasooka ne tuzimba amaka e Kazo wabula nga nyazaala wange ayagala mutabani we azimbe ennyumba endala e Nabweru okumpi n’amaka gaabwe asobole okulondoola engeri gye mulabiriramu.\nE Kazo twamalayo emyaka etaano nga tuzadde n’abaana babiri wabula mu mwaka ogwomukaaga omwami wange yazimba e Nabweru okumpi ne maama we ekintu ekyasinga okutabula obufumbo bwaffe, okukkakkana nga twawukanye. Bwe twadda e Nabweru emirembe gyanzigwako.\nNyazaala yatandika okulingiriza buli kye tukola era nga n’emmere gye nfumbye nga y’asooka okugiryako kyokka nga tagisiima.\nBuli lwe yagiryangako ng’annangira nti; Tekimanyi kufumba ekikazi kyo watomera ...!\nBuli lunaku ng’afuna akasonga akamuyombya.\nEkyasinga okunnuma nga bw’atandika okuyomba nga n’omwami wange amwegattako olwo ne nfuuka ekisekererwa.\nBwe nalaba nemereddwa abaana ne mbaleka era obufumbo ne mbwesonyiwa. Ekinnuma be baana bange kuba ndwawo okubalaba.\nJoyce Babirye naye yalemererwa obufumbo lwa baηηanda za bba okumuboola olw’eggwanga lye era annyonnyola bwati: Ndi mukyala Muganda wabula nafumbirwa omusajja Muteeso ne tugattibwa empeta mu kkanisa y’abalokole emu mu Kampala.\nTwasisinkana Juba ne tusiimagana. Oluvannyuma lw’omwaka twakomawo mu Uganda ne twanjula ne tukola n’embaga.\nOmwami wange bwe yantwala mu bazadde be baatusanyukira ne bandaga nti bansiimye.\nTwakola emikolo gy’okwanjula n’embaga era bazadde bange n’ab’omwami emikono gyonna bagyebatamu n’essanyu.\nOluvannyuma lw’embaga, twafunamu obuzibu taata wange n’afa ne famire yange n’efuna okusoomoozebwa mu byensimbi.\nSimanyi oba okwavuwala kwa famire yange kwe kwavaako abeηηanda z’omusajja okutandika okumboola n’okuntulugunya okutuusa bwe nalemwa obufumbo.\nOmwami wange yali yazimba kumpi ne bakadde be, wabula ekiseera kyatuuka abantu be abawera nga munaana ne beeyiwa mu maka gaffe.\nNakkiriza okubeera nabo nga simanyi binaavaamu wabula bannemya obufumbo.\nBuli omu ng’alina omuze gwe ate ne bagattako okunjogerera amafuukuule n’okunneenyinyala.\nBaagattako okunvumanga mu lulimi lwabwe, okumboggolera n’okumpaayiriza bye sikoze mu maaso ga baze, obufumbo ne mbwesonyiwa.\nAte ye Muhammed Ddembe wadde akyali ne mukyala we mu maka naye ebizibu by’ayitamu olwa famire ya mukazi we okubayingirira bimumazeeko emirembe.\n“Mukyala wange namufuna twagalana. Ffembi tukola naye ansinza ku ssente ate ne famire gy’avaamu ya maanyi. Kino mu kusooka saalowooza nti kiyinza okuleeta obuzibu, wabula ennaku zino baazingako amaka gange era kyenkana be bagafuga.\nBuli kye nteesa maama w’abaana asooka kukiyitiramu nnyina ne baganda be olwo ne basalawo, ate tebawakanyizibwa.\nOlaba n’essomero mwe twateeka abaana era omukadde omukazi ye yalisalwo, kyokka nga nze nnali siryagala.\nNaye ku lw’obulungi bw’amaka gaffe nasalawo kusirika ne bakola bye baagala.”\nDDI ABEηηANDA LWE BAFUUKA EKIZIBU ERI ABAFUMBO?\n1.Abazadde bwe batandika okufaayo ennyo ku mwana waabwe ali mu bufumbo ne batuuka n’okulingiriza ebigulwa awaka.\n2 Waliwo bamulamu abalina omuze gw’okutuuma amannya abaana ba bannyinaabwe. Jane Kisekka agamba nti buli lw’azaala taweebwa mukisa kutuuma baana mannya wadde ag’eddiini, balamu be be batuuma. Kino kyamuyisanga bubi era obufumbo n’abuvaamu.\n3 Waliwo bamulamu abafunira bannyinaabwe abakazi abalala. Kino oluusi kiva ku mukyala awaka okulemererwa okuzaala, oba okuzaala abaana ab’ekikula ekimu. Olwo abeηηanda nga batandika okumusombera abawala b’aba azaalamu.\n4 Nyazaala okwagala okubeera awamu ne mutabani we. Si kibi okubeera okumpi ne mutabani wo naye bw’aba asobola okukuteeka ewuwo kiba kirungi n’obeera eyo n’otojja mu maka gaabwe kubazimbirira kubanga bw’obabeera okumpi ebinyiiza tebibulawo.\n5 Waliwo n’abeηηanda abasussa olugezigezi ne batuuka n’okwagala okutereka ssente z’abafumbo oba okubasalirawo bye baba bazikolamu. Kino kisobola okubeera ku ludda lw’omusajja oba olw’omukazi.\n6 Abeηηanda abaagala okutwala abaana b’abafumbo babakulize ewaabwe. Kino kitabula abafumbo naddala okugeza omusajja bw’aba tayagala baana be kugenda nnyo bukojja olw’ensonga ze.\n7 Okubuusabuusa obuzaale bw’abaana. Kino kisinga kuba ku ludda lwa musajja. Bamulamu abamu batuuka n’okubuusabuusa obuzaale bw’abaana ba muganda waabwe, era oluusi ekivaamu kubatwala kubakebera. Ebiseera ebisinga ekiva mu kino maka kufi ira ddala, kubanga omukazi atandika okubeekengera bonna, naddala ng’akitegedde.\n8 Waliwo bannyazaala abaagala okwepima mu bak’abaana baabwe nga balwanira omukwano gw’omusajja. Maama aba alowooza nti y’asinza amaanyi kuba ye yazaala. Ow’ekika ekyo bw’asanga omukazi omukalubo, kizibu obutafuna njawukana.\n9 Waliwo abeηηanda abasalawo okuyingira mu buli nsonga yonna mu bufumbo bw’abalala, ne batuuka n’okusalawo ku bye muteekeddwa okugula ne bye mulina okuleka.\n10 Batijja n’abakazi abapya. Omusajja bw’afunayo omukazi omulala, olwo ng’abeηηanda batijja naye. Abamu batambuza olugambo okuva mu maka agamu okuluzza mu malala. Ebiseera ebisinga ekivaamu kuba kutabuka era omukyala bw’ataba mugumu ayinza okusibamu ebibye.\nENSONGA ABEηηANDA ZE BALINA OKWETABAMU\nSsenga Sarah Nalweyiso ow’e Kasubi agamba bwati: Nyazaala asobola okuyambako okuyigiriza mukamwana we emirimu egy’enjawulo naddala obukodyo bw’okufumba emmere ssinga azuula nga tamanyi wabula ne bwaba amanyi asobola okumuyigiriza ne yeeyongera okumanya. Kino kiyamba okwongeera okunyweza obufumbo.\nBamulamu basobola okuyambako mulamu waabwe okumubuulira embeera z’omwami we n’ayongera okumanya omwami we by’ayagala ne by’atayagala.\nAbeηηanda basobola okuyingirawo ssinga wabaawo obutakkaanya wakati w’abaagalana.\nBasobola okumuyambako mu kujjanjaba omukyala ng’azadde ne bwaba mulwadde.\nOkutuuma amannya g’ekika nagwo mulimu gw’abeηηanda z’omusajja.\nMu biseera nga waliwo emikolo egy’enjawulo abeηηanda balina okukolera awamu okuyambagana\nSsinga wabaawo obuzibu mu byensimbi abeηηanda basobola okuyambako mu kuweerera abaana n’okulabirira omukyala.\nAlex Kigongo abuulirira abafumbo agamba nti Bayibuli etugamba okukolagana n’abeηηanda zaffe naye era n’abantu abalala nga tetunnaba kufumbirwa oba nga tufumbiddwa, naye kino kisaana okubaako we kikoma.\nKirungi bwe muba mufumbiddwa ne muba nga mukolagana wamu n’abeηηanda zammwe okugeza mu kusaba musobola okusabanga awamu, era tekigaana omukazi ng’alina obuzibu okubuulirako mulamu we oba nyazaalawe ne basobola okusabira awamu Mukama n’akola.\nAbaana bwe baba bakuze, era nga batandise okutegeera si kibi okubatwalako ewaabwe mu kika oba ewa bajjajja kubanga abazadde b’ennaku zino oluusi tebafuna budde bubuulirira baana baabwe naye bwe muba n’enkolagana nga famire osobola okuweereza abaana ewa ssenga waabwe, taata waabwe omuto, jjajja waabwe kojja oba maama waabwe omuto bwe baba nga beeyisa bulungi era ng’olaba basobola okuyigiriza abaana bo empisa.\nAbafumbo kirungi okukolagana n’eηηanda kuba kiyamba abaana okufuna ekyokulabirako ekirungi era n’akula ng’akolagana n’abantu.\nNnoonya Musiraamu atasussa bakazi 2\nDdereeva eyatunze emmotoka ya bboosi lwa beetingi asindikiddwa Luzira\nDesh Kanunara avunaaniddwa ogw''obutemu: Asindikiddwa Luzira


Bukedde Online - Desire Luzinda Poliisi emutaasizza ku badigize b'e Kalungu ababadde bamupeeka okubalaga 'ekitone' ekya ddala ku siteegi\nDesire Luzinda Poliisi emutaasizza ku badigize b'e Kalungu ababadde bamupeeka okubalaga 'ekitone' ekya ddala ku siteegi\n'Mukulu wange Ziza Bafana yansala'\nEbyana bikutudde yinvesita ppata za laavu ...\nDesire Luzinda ow'ekitone Poliisi emutaasizza ku badigize ababadde bamuyiikidde ng'ayimba mu bbaala e Kalungu ne bamupeeka abalage ebitone bye ebyaddala.\nLuzinda ye yakuliddemu abayimbi abaasanyusizza abadidigize ku kabaga akaategekeddwa omugagga omuto Michael Kalumba kwe yajagulizza emyaka 4 egy’ebbaala ye eya Kikankane Pub-Lukaya ng’esanyusa Bannakalungu.\nAkabaga kaabaddeko abayimbi abalala okuli Stella Kayaga,Dissan Kasasa,Country Boy,Charles Ssekyewa n’abalala abaasinsimulidde abadigize emiziki mpaka budde kukya.\nKu ssaawa 7 ogw’ekiro Luzinda yayingiddewo ng’akuumibwa bammundu n’alya mu ndago mwe yasoomolezza ebyana ebimweppikira mu kitone byesowoleyo nabyo ne bimusalako.\nYattunse nabyo mu mazina ng’eno abavubuka bwe bamukung’aanirako olwo abapoliisi ne bayingirawo okubamutaasaako. Oluvannyuma yeegasse ku baateeseteese keeki ne bagisala ate ebbinu ne litojjera buto.\nBakira abamu baggyayo obusimu ne bakwata Desira ng’abamu baasitamye nti bamukwate ku bitone so ng’abandi baayayaanidde kya kuzinako naye n’okwekubisa ebifaananyi ate abalala baanywesezza abaagalwa baabwe.\nN’omugagga Kikankane yalinnye siteegi n’akooka ne Desire n’okubiibya ku galiba enjole olwamaliriza poliisi n’eddamu okumukuuma paka lwe yamulinyisizza mmotoka ye ne beggyawo.\nLuzinda yategeezezza Bukedde nti “gwe gusoose okuyimbirako mu Kalungu naye bansanyudde nnyo olw’okubeera abacamufu nga bawa amaanyi okubayimbiramu.\nOw'ettima ateekedde ennyumba ya nnamukadde omuliro n'eteta\nMuyigire ku bajulizi abakkiriza Katonda - Can. Elizabeth Julia Tamale\nEmirimu 10 egifuna ekiralu nga gyetaaga kapito mutono\nâ€˜Olunaku nfuna amagoba ga 10,000/- mu saladiâ€™\nOwâ€™abakazi 3 afiiridde mu buliri ne muka â€˜neyibaâ€™


Amazzi - Wikipedia\nYangtze gwe mugga ogusinga obuwanvu mu Chaina era ogw'okusatu era nga gwe gwokusatu mu nsi yonna. Emigga egisinga obuwanvu mulimu, Amazon mu South Afrika ne Nile mu Afirika. Ku nsi kuliko ensulo z'amazzi obusiriivu obukadde 326. Wansi w'ebitundu bisatu Ku buli kikumi (3%) eby'amazzi gano malungi era ku muwendo guno ebitundu bibiri Ku bisatu gasangibwa mu bitundu ebirimu omuzira. Olw'amazzi amangi agatwetoolodde oyinza okulowooza nti gatumala okukozesa emyaka bukadde na bukadde. Naye obadde okimanyi nti amazzi ago ge tulaba ng’amangi gasobola okutubulako mu lunaku lumu?\nBungi ki obw'amazzi agali ku nsi?Edit\nTusooke tubeeko bye tumanya ku bikwata buvo n'obuddo bw'obungi bw'amazzi agali ku nsi. Amazzi gavaamu amasannyalaze. Omugaso gw'amazzi ogusinga kwe kutuwa amasannyalaze okusinga ensulo endala yonna evaamu amaanyi. Amazzi kintu kya butonde era tegaliimu kakicya yenna.\nEngeri y’Okukuuma amazziEdit\nTetusobola kukola mirimu gyaffe egya bulijjo nga okwoza ebintu, engoye oba okukozesa kaabuyonjo nga tetulina mazzi.\nKisanyusa okulowooza nti amazzi kintu kya butonde naye era tulina okumanya nti enkozesa y’ekintu etasalako erina ky’eyinza okututuusaako. Kiteeberezebwa nti omwana gwa 2025 we gunaatuukira, ensi ezisinga obungi Ku ssemazinga wa Afrika ne Asia, mugenda kubaamu ebbula ly'amazzi olw'omuwendo gw'abantu n’obwetaavu bw’amazzi obutasalako.\nBino bigyidwa ku "https://lg.wikipedia.org/w/index.php?title=Amazzi&oldid=24308"\nLast edited on 2 Gwakutaano 2019, at 16:50\nLuno olupapula lwasemba okukyusibwamu ku 16:50, 2 Gwakutaano 2019.


Bukedde Online - Ofiisa, ani akuyise mu ofiisi yange onkwate?\nOfiisa, ani akuyise mu ofiisi yange onkwate?\nKusasira alumbye Club Guvnor\nOmusajja atameranga ku mannyo ekikubagizo ...\nNNAMUKADDE Kamiyati Nanziri ow’emyaka 75 ku kyalo Kiteredde mu Lukaya Town Council mu disitulikiti y’e Kalungu, addukidde ku poliisi n’aloopa mutabani we ayitirizza okufuweeta enjaga ate buli lw'aginywa amukwatira ejjambiya n'amugoba mu nnyumba ennene.\nNanziri agamba nti, mutabani we Hussein Mataala 30, yava gye yali abeera kati omwezi mulamba n’amuwa akazigo awaka mw'abadde abeera wabula kati atya awaka olw'omuyaga ono okumutiisa buli lunaku nga bw'ayinza okumutta singa tava mu nju nnene.\nPoliisi ng'ekulembeddwaamu AIP Twaha Ssemanda, amyuka akulira bambega ku poliisi e Lukaya baasitukiddemu ne bazingako akazigo ka Mataala mwe yasangiddwa ng’awumuddemu ne bamukwata era n'ateekebwa ku ‘paatulo’.\nMu kazigo kano Mataala k'abadde yatuuma ofiisi, mwasangiddwaamu enjaga era n'aggulwako emisango gy'okutisatiisa maama we n'okusangibwa n'enjaga ku fayiro nnamba SD14/012/03/2014. Mataala yasoose kukalira mu baserikale nti, tebalina lukusa kumuggya mu ofiisi ye nga tebamaze kufuna k


Bukedde Online - Leero mu mboozi y'omukenkufu tukulaze engeri gy'oyinza okukozesa sabbuuni w’amapaapaali okulwanyisa obukadde n’okugoba binnamakula\nZiizino bizinensi ezikuyisa mu nnaku enkulu...\nNze ku bbiya sirina mukwano\nEbikoola by’amapapaali nga bwe bifaanana.\nNGA nkyagenda mu maaso n’okukubuulira ebintu eby’enjawulo bye wasubwa mu musomo gwa ‘The Great Sundowner’ ogwaliyo ku ntandikwa y’omwezi guno, leero ku nkubuulire ku migaso enfaafa egy’ebikoola by’amapapaali.\nKizibu okusanga omuntu atamanyi paapaali oba ataliryangako, kyokka abangi batunuulira kibala ng’eky’omugaso wabula ne beerabira nti n’amakoola galiko emigaso egitali gimu. Bajjajjaffe obugunjufu bwabwe baabulagiranga mu bikoola by’amapaapaali.\nAbangereza we baaberera mu butiti nga tebanaaba ne bafuna obulwadde bwa kawumpuli ne bubatta okubamalawo mu kyasa kye 15, ate bajjajjaffe bo baali bategedde ku bikoola by’amapaapaali. Baabyozesanga engoye okugoba obucaafu n’okunaaba kuba bikola ekyovu nga bw’olaba ekiva mu sabbuuni.\nKino kitegeeza nti, osobola okubikolamu sabbuuni kuba tufunye embeera mu biseera bino nti sabbuuni gwe tukozesa ennaku zino okwoza n’okunaaba atta olususu olw’ekirungo kya ‘Caustic soda’ ekiryokya. Kyova olaba osanga omukyala ava okwoza engoye naye ng’engalo zonna zisiridde n’okukakannyala.\nTulina okukkiriza nti, mu ssaayansi ekintu kyonna ky’oteeka ku lususuokuba ng’osobola n’okukirya, ky’otolya tolina kiteeka ku lususu lwo kuba gwe mumwa ogusingayo obunene, ky’ova olaba ng’obutwa bukuyingira mangu ekiraga nti olususu lulimu obutuli obuyitamu entuuyo okufulumya obucaafu obuva mu musaayi ggwaffe.\nSabbuuni akoleddwa mu bikoola by’amapapaali.\nMu mbeera eyo tulina okukozesa ebintu by’obutonde. Alina amapaapaali, ofunye omukisa okukolamu sabbuuni ow’obutonde agenda okuyamba abantu abalina ebizibu by’ensusu nga embalabe, kuba z’ezisinga okutawaanya abantu ennaku zino.\nSabbuuni ono alimu ekirungo kya ‘Saponin’ ekiyamba okutta obuwuka bwonna obuleeta embalabe, ate nga takakanyaza lususu kuba talina bbugumu lisobola kwokya lususu Sabbuuni ono osobola n’okumusenyesa kubanga wa ‘alkaline’. Tulina obuzibu nti ‘fluoride’ ekirungo ekissibwa mu ddagala ly’amannyo kigaleetera okusannyalala n’olumu okuggyamu ebituli ssinga omusenyesa oba obiwonye. Osobola okukozesa sabbuuni ono n’oyambibwa okuggyamu asidi yenna ayokya amannyo, ‘fluoride’ yenna n’omwozaamu n’amannyo ne gasigala nga malsabbuuniamu.\nEnsi nga Nigeria bafunye mu sabbuuni ono era bo bamuyita ‘Dudu soap’ nga waliwo ne kkampuni ezaagezaako okukozesa erinnya lya ‘Dudu’ nga bakiggya mu bikoola by’amapaapaali.\nMu Amerika mu katale ka AGOA aba Nigeria bafuna ssente mpitirivu kuba kye kimu ku bintu bye bakyasinze okutunda ebweru w’eggwanga lyabwe. Ku baana abawere, abayamba ku lususu. Bw’omuggya ku kyogero musse ku sabbuuni avudde mu mapaapaali. Ayamba okuweweeza olususu n’atayokebwa pampa, aziyiza okubutuka, agonza olususu. Sabbuuni akoleddwa mu bikoola byamapapaali Ssabbuuni akoleddwa mu bikoola by’amapapaali Eri omusajja amwedde ebirevu, siigako ebyovu okuva mu bikoola by’amapaapaali obutafuna butulututtu n’obuzimba. Ne bw’oba ogenda kusala ekirevu osobola okumusoosaako.\nKu bakyala, abayamba okulwanyisa kandida n’okuleka obuwuka obwetaagibwa nga bulamu mu bitundu byekyama. bw’omuteeka mu nkwawa agobe olusu ate akola ng’akawoowo. Aziyiza olususu okukaddiwa n’olabika bulungi. Ku bisolo ebiwunya nga embwa ne kkapa, binaaze sabbuuni w’amapaapaali bisigale nga biwunya bulungi ate nga tebikoseddwa. Abalina binnamakula, sabbuuni ono abayamba okubigoba, n’abeeyerusa ne basigala ng’ebitundu ebimu bikonye. Akola ng’ebizigo naddala ku balina ensusu ezikala n’azirekamu ka butto kuba tayokya lususu. l Abakooye ennyo, akkakkanya ebirowoozo kuba akuweweeza.\nOsobola okukolamu ebigimusa, mulimu ekirungo kya ‘magnesium’ ekigoba ebiwuka ate ne kikola ng’ekigimusa kuba ebikoola birimu ekirungo kya ‘Saponin’ ekiremesa ebiwuka okulya. Funa ebikoola obikaze, obyokye ofunemu ensaano. Tabula kkiro emu ey’ensaano mu liita z’amazzi 20 ofuuyire ebirime.\nBitaasa nnyo ennyaanya ng’ogasse ebikoola by’ennyaanya n’eby’amapaapaali. Lino ly’eddagala eriyamba ku kuwotoka kw’ennyaanya ne ‘Blight’ ne bakitiiriya zonna ezikosa ennyaanya. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.\nOlususu olunyirira lundabisa nga bbebi


Bukedde Online - Ssebuguzi ne Ssenyange batunuulidde za 'Pearl'.\nEya ddigi eyungudde 37\nAdded 30th July 2019\nMunnayuganda amalirira mu kifo eky'okumpi ekisooka mu mapaka za 'Shell V-Power Pearl of Afrika Uganda Rally',afuna obubonero 140 singa emmotoka ye ebeera etukiridde n'amateeka agali wansi FIA.\nSsebuguzi ne Ssenyange nga bali mu mpaka za Safari Rally omwezi guno.\nRonald Ssebuguzi ne Leon Ssenyange bawera kufuna bubonero mu mpaka za ‘Shell V-Power Pearl of Africa Uganda Rally’ bagaziye ku njawulo y’obubonero eriwo wakati waabwe n’ababaddiridde ku ngule y’eggwanga (NRC).\nSsebuguzi y’akulembedde NRC n’obubonero 240 ng’asinga Hassan Alwi ali mu kyokubiri n’obubonero 60. Singa Ssebuguzi awangula empaka za ‘Pearl’ ezitandika ku Lwokutaano, ajja kuba atangaazizza emikisa gye egiwangula engule y’eggwanga omulundi ogwokuna.\n“Emirundi ebiri, engule eyookuna ezze etuyita mu ngalo. Nzikiriza nti, ku luno omwaka gwaffe era tugenda kulwana tuwangule engule eyookuna. Obuwanguzi mu za ‘Pearl’ butuyamba era tujja kubukolerera,” Ssenyange, asomera Ssebuguzi maapu bwe yagambye.\nSebuguzi (ku kkono) ne Ssenyange amusomera maapu.\nWadde ng’ekigendererwa ekisinga kya kukung’aanya bubonero obuwerako mu mpaka zino, Ssebuguzi era alwana kuddamu kumegga Bannayuganda nga bwe gwali omwaka oguwedde.\n“Buli muvuzi ayagala kuwangula empaka nga zino. Okumalira mu kyokubiri emabega wa Munnakenya (Manvir Baryan) omwaka oguwedde kyatusanyusa era twagala kukola tukisingeko omwaka guno. Ekirungi amakubo tegaawukanye nnyo ku ge twakozesa omwaka oguwedde.”\nBano bajja mu mpaka zino nga baakayiikamu kavvu wa bukadde 65 okuva mu kkampuni ya Vivo Energy Uganda. Empaka za ‘Pearl’ zaakutandikira Busiika ku Lwokutaano abavuzi 50 gye bagenda okuvuganyiza ku lugendo lw’obuwanvu bwa kiromita 4.36, enkeera bagende e Kayunga gye bagenda okuvuganyiza mu nkontana (sections) 4 eziriko obuwanvu bwa kiromita 210.\nLwakatakaLwakataka awangudde ne yeggyako ekikwa kya myaka 4Yeggyeeko 4!\nSsebuguzi alwanyisa kikwa


KCCA erajanye emirimu gizingamye lwa mbalirira – CBS FM\nKCCA erajanye emirimu gizingamye lwa mbalirira\nDorothy Kisaka akulira KCCA\nAbakulu mu kitongole kya KCCA balaajanye nti ensimbi ezaabaweereddwa mu mbalirira y’omwaka 2022/2023 ntono nnyo, emirimu mingi zakuzingama.\nMu kiwandiiko ekirambika embalirira y’eggwanga ekyali mu bubage,KCCA yali yaweebwa obuwumbi 559 okutambuza emirimu omwaka ogujja 2022/2023.\nGuno omutemwa gubeera gwasaliddwa okuva ku buwumbi 609, KCCA zeyawebwa mu mwaka guno ogunaatera okugwako 2021/2022.\nMinister omubeezi owa Kampala Kabuye Kyoffatogabye asinzidde mu kakiiko ka parliament akalondoola ensonga z’obwa President, ng’abadde n’akulira ekitongole ki KCCA Dorothy Kisaka,nga bagala obuwumbi 140 obwakendeezeddwa omwaka guno buzibweko emirimu bwegiba gyakutambula.\nMinister Kyoffatogabye agambye nti ekitongole kati kyasigazaawo obuwumbi 419 zokka,era nti singa obuwumbi 140 obwasaliddwako tebuzibwawo, emirimu mingi gigenda kweesiba, nga neba kansala saako abakulembeze abalala abalonde ssi bakufuna misaala.\nKCCA yateekateeka obuwumbi 35 okulabirira n’okusasula emisaala gyabakulembeze abalonde mu KCCA, wabula obuwumbi 18 bwokka KCCA bweyawereddwa mu mbalirira y’omwaka ogujja , ekyaleseewo eddibu lya buwumbi 17.\nKCCA egamba nti mu kalulu koomwaka oguwedde, waatondebwaawo ebifo byobukulembeze ebirala bingi, omuwendo gwaba Kansala negweyongera.\nWabula omutemwa gw’ensimbi z’okubalabirira n’okubasasula emisaala ggwo tegweyongerako, era bangi boolekedde obutafuna misaala singa embalirira gyebagala teyeyongerako.\nOkusinziira ku kiwandiiko ekinyonyola embalirira ya KCCA mu bulambulukufu, ey’omwaka 2022/2023, ku buwumbi 419 KCCA bweyawereddwa, ensimbi ezinaava mu nsawo ya government n’emisolo egikunganyizibwa ziri obuwumbi 280 .\nObuwumbi 139 zakuva mu world bank mu nteekateeka ya KDIIP.\nKinnajjukirwa nti KCCA yatongoza enteekateka nnamutayiika eyokukulakulanya ekibuga eyatuumibwa ‘strategic Plan’ ya myaka 5, ngabuli mwaka gwabyansimbi KCCA yetaaga trillion 1 n’obuwumbi 200 okutuukiriza enteekateeka eno.\nWabula okuva mu mwaka 2022 lweyatongozebwa teri mwaka government lweyali etuukirizza kyeyeeyama.\nAbakulu bagamba nti enteekateeka eno okutwaliza awamu, yetaaga trillion 7, ekibuga okufananako ng’ekibuga.


Bukedde Online - Basiimye pulezidenti Museveni olw'okwesiga Bannamukono n'abawa obukulu\nEyazimba okugulu anoonya buyambi\nOmulangira Wassajja akomyewo mu kakiiko ku...\nAbakulembeze b’ekibiina kya NRM n’abakulembera disitulikiti y’e Mukono basiimye omukulembeze w’eggwanga Yoweri Kaguta Museveni olw’okwesiga abaana enzaalwa ab’e Mukono n’abawa obukulembeze okumukwasizaako emirimu mu gavumenti eno.\nBino byayogeddwa ssentebe wa NRM mu disitulikiti y'e Mukono, Haji Twahir Ssebaggala ku Lwokusatu nga disitulikiti ekuza emyaka 33 egya gavumenti ya NRM ng'eri mu bukulembeze bw'eggwanga lino.\nEbijaguzo bino ebyasombodde abantu okuva okumpi n'ewala byabadde ku ssomero lya St. Joseph Mixed P/S e Naggalama.\nSsebaggala yanokoddeyo eyaliko omuduumizi w'eggye lya UPDF, Gen. Edward Katumba Wamala nga mu kiseera kino ye minisita omubeezi ow'eby'enguudo, omukyala akyasinze ekitiibwa mu magye mu ggwanga, Maj. General Proscovia Nalweyiso, minisita w'ekikula ky'abantu, abakozi n'ekulaakulana y'abantu, Janat Balunzi Mukwaya ne minisita omubeezi ow'amazzi Ronald Kibuule.\nEBYAVA mu bigezo bya Siniya eyoomukaaga ebifulimizibwa olwaleero biraga ng'abayizi baabikoze bulungiko.\nAbalala kuliko ba RDC ab'enjawulo okuli Fatuma Ndisaba Nabitaka omumyuka ow'e Butebo, Lillian Nakaweesi omumyuka w'e Mbale, Yahaya Were omumyuka w'e Tororo n'abalala bangi.\nSsebaggala yategeezezza nti nga NRM baliko enkulaakulana nnamutayiika gye batuusizza ku ggwanga lino emyaka 33 gye bamaze mu buyinza omuli mu bisaawe eby'enjawulo gamba ng'eby'enjigiriza, eby'obulamu, enguudo, amazzi amayonjo agabunyisiddwa mu disitulikiti kumpi zonna, amasannyalaze, ebibuga ebizimbiddwa ne bikulaakulana nga kuno mulimu; Kampala, Wakiso, Entebe, Mukono, Jinja, Mbarara, Fort Portal n'ebirala bingi.\nKatumba Wamala ng'akwasa abamu ku bakulembeze ba Mukono abaweereddwa amabaluwa agabasiima.\nYe Gen. Katumba Wamala yalabudde Bannayuganda okwewala okubuguumirizibwa bannakigwanyizi ababalimbalimba nga beenoonyeza okubaggya ku mulamwa nga babalaga nga gavumenti ya NRM bw'erudde mu buyinza n'agamba nti omuvubuka ow'emyaka 33 aba atandika butandisi okwekulaakulanya nga n'olwekyo abagamba nti baludde mu buyinza bali ku byabwe.\nKatumba era yalangidde Bannamukono obwangalobunani n'obwassemugayaavu obubalemesezza okukola emirimu gamba ng'okulunda oba okulima nga balinaanye ekibuga Kampala omuli abantu abatalima wadde okulunda nga balindiridde kugula buli kimu naye ng'eby'embi abali mu disitulikiti nga Soroti, Mbarara be balima n'okulunda ne batwala ebintu e Kampala ne beefunira ensimbi ng'ab'e Mukono abali akinnya n'empindi batunula butunuzi na kuzinga mikono.\nKatumba Wamala ng'ayogera, ku ddyo ye RDC Bamwine.\nYe RDC w'e Mukono, Fred Bamwine yalabudde abakozi ba gavumenti okuviira ddala ku mukama waabwe, George Ntulume okuva mu muzannyo okukolera abantu n'agamba nti mu nsisinkano gye baabaddemu ng aba RDC ne pulezidenti, yabawadde nsalassale ya myaka 2 gino okukolera abantu buli ekibasuza nga batunula basobole n'okubayamba bave mu bwavu.\n"Omukozi wa gavumenti abantu gwe banaasongamu nti yaalemesezza enkulaakulana, ggwe ojjanga osiibudde kuba ebinaddirira aggya kubinyumiza ne ku bazzukulu. Awulira nga tayagala kukola lekulira ng'emitawaana teginnakulumba!" Bamwine bwe yalabudde.\nOkuva ku ddyo, RDC Bamwine, Gen. Katumba, ssentebe Ssenyonga n'abakulembeze abalala e Naggalama ku Lwokusatu.\nYe ssentebe wa disitulikiti, Andrew Ssenyonga ne banne baawomye olukalala lwa bantu 100 abakoledde ennyo disitulikiti y'e Mukono okusobola okutuuka ku ddaala w'eyimiridde.\nMu bano mulimu abakulembeze abazze bakulembera Mukono n'abaliwo kati, bannaddiini, abakozi ba gavumenti, abagagga abayimiriddeko enkulaakulana ya disitulikiti n'ebiti by'abantu ebirala.\nOkuva ku ddyo, RDC Bamwine, Gen. Katumba ne ssentebe Ssenyonga e Naggalama ku Lwokusatu.\nSt. Joseph Mixed P/S e Naggalama\nMaj. General Proscovia Nalweyiso\nJanat Balunzi Mukwaya\nKirumira acamudde ab'e Lwengo mu kusabira Kaweesi


Bajjo aleteddwa ku kitebe kya bambega e Kireka - Watchdog Uganda\nOMUTEGESI we bivvulu Andrew Mukasa amanyiddwanga “Bajjo” olwa kkampuni ye eya Bajjo Events enkya ya leero aleeteddwa ku kitebe kya bambega ba Poliisi e Kireka oluvanyuma lw’okumala ennaku 2 nga abuziddwawo abaselikale abamujja mu lukungaana lwa bannamawulire ku Centenary Park.\nAbaselikale abaali mu yunifoomu awamu n’abalala abaali mu ngoye ezabulijjo baazingako ekifo Bajjo we yali era ne bakwatako ye yekka yadde nga yali alina abantu abalala be yali nabo okwali ne Abbey Musinguzi Abitex.\nKisuubirwa nti eno bagenda kumubuuza ku bigambo babadde ayogera ebiteberezebwa okuba nti bikuma mu bantu omuliro.\nBajjo abadde ali mu ntekateeka z’okutegeka emisinde egigendereddwamu okusondera ekisinde kya People power sente.\nOno era yagaanibwa okutegeka ekivvulu kye yali yatuuma Kyarenga extra, era nga ne misango yali yagitwala mu kooti nga awabira Poliisi ne Gavumenti


Omuyizi wa Kyambogo eyakubwa amasasi mukwekalakaasa ku monday afudde - Radio Simba, The Best Luganda Station in the World !\nOmuyizi wa Kyambogo eyakubwa amasasi mukwekalakaasa ku monday afudde\nRachael Ayebazibwe ng’abadde muyizi mu University y’e Kyambogo mu mwaka ggwe ogusembayo (Bachelors Degree course in Microfinance) nga era abadde alindirira kuttikirwa afudde. Ono yakubwa esasi nagenda mu comma ku Monday nga 20 – August Police n’amaggye bwebaali bagumbulula abantu abaali bekalakaasa mu kibuga nga baagala omubaka Kyagulanyi ateebwe.\nAba family bagamba nti ono ku lunaku luno yali akedde kutwalira Supervisor we Report ye e Kyambogo ku University, wabula kyababuukako bwebafuna essimu nga babategeeza nti Rachael yali akubiddwa esasi era nga addusiddwa mu ddwaliro lya Victoria Hospital e Bukoto nga ali mu mbeera mbi nnyo.\nAmanya German Guild President wa Kyambogo University yategezeza nti Recheal abadde muntu mulamu ayagalawa buli omu ate nga atya Katonda. Ono ne bayizi banne basazeewo okugenda ku mukutu gwa Face book okukungubagira munaabwe.\naba updf abakuzibwa baweereddwa amayinja gaabwe\nNext Lwaki Kassiano yawangulu nabululu obwo? – Abigaba\nAbabaka balabudde akakiiko k’ebyettaka


Bukedde Online - Laddu ekubye abantubabiri e Mukono omu n'afiirawo\nLaddu ekubye abantubabiri e Mukono omu n'afiirawo\nMeeya wa Makindye akunze abantu ku katabo ...\nOmu afiiridde mu kirombe oluvannyuma lw'okukubwa laddu omulala n'addusibwa mu ddwaaliro ng'ataawa.\nNicholas Mubiru ng'alaga laddu we yakubidde abaabadde mu kirombe.\nEntiisa yabuutikidde abatuuze b'e Bajjo mu munisipaali y'e Mukono ku Lwokubiri oluvannyuma lwa laddu okukuba abantu babiri ababadde bakolera mu kirombe kya bbuloka mu kitundu kino omu n'afiirawo, ate omulala n'atwalibwa mu ddwaaliro ng'ali bubi.\nEyafudde ye Christopher Ssebadduka, omutuuze ku kyalo kawuga mu munisipaali eno abadde akola nga ssentebe w'ekirombe kino, era ng'omu ku baabaddewo Nicholas Mubiru, yannyonnyodde ng'omugenzi bwe yabadde atetenkanya okukweka enkumbi ye mu lukubakuba olwabadde lufuuyirira era ng'eyo laddu gye yamusanze n'emukuba n'akalirawo.\nOmugenzi Ssebadduka bw'abadde afaanana\n"Nabadde mu kayumba nga neggamye wabula amaaso nga ngatunuulizza gye baabadde beekukumye, eggulu bwe lyabwatuse nagenze okwetegereza nga be mbadde ndaba sikyabalaba kwe kugamba be nabadde nabo nti waliwo ekikyamu ekituuse ku ba Ssebadduka," Mubiru bwe yategeezezza.\nAgamba nti, amangu ago beetegerezza mu kifo we baabadde ng'omusenyu gusituse mu bbanga kyokka nga wanyooka n'omukka era baagenze okubatuukako nga Ssebadduka agang'alamye mu kitaba ky'omusaayi kubanga laddu yabadde emukubidde ddala mu liiso ate omulala gwe yabadde naye ataategeerekese mannya nga yabadde abikka bulooka ze, ye laddu yabadde emusudde mu kidiba ng'ataawa.\nOluvannyuma poliisi yazze n'etwala omulambo mu ddwaaliro e Kawolo okwongera okwekebejjebwa.\nOmugenzi yalese abaana abato babiri ne namwandu.\nNze nsobola okubayamba - Beti Kamya


Bukedde Online - K2 ne Airtel basse omukago\nKATIKKIRO Charles Peter Mayiga agambye nti Obwakabaka bwakwongera okweyambisa ebyempuliziganya ng’erimu ku makubo g’okutumbula ebyobuwangwa ng’eno y’ensonga lwaki K2 ey’Obwakabaka esse omukago ne kkampuni ya airtel.\nAkulira emirimu mu K2 ne munne bwebakola ogumu mu Airtel, VG Somesekhar nga balaga endagaano ezaatereddwako emikono wakati wa kkampuni zombi. EKIF: DICKSON KULUMBA\nBaabadde Bulange - Mmengo ku Lwokutaano, n’ayanjula K2 ezziddwa obuggya mu kampeyini atuumiddwa ‘Hello Buganda. K2 Ejjudde’.\n“Yonna gye ntambulira bambuuza K2 eddako ddi? Kirungi nti abantu baffe bagumiikiriza.\nNneebaza aba airtel okutegeera bizinensi ne basalawo okukola naffe omukago. Ku mulundi guno K2 ekomyewo ku mpewo ng’ejjudde kubanga buli kimu omuntu kyayagala okusanga ku ssimu okuli yintaneeti kwe biri, noolwekyo muddemu mugikozese”, bwe yabasabye.\nMu ntegeeragana eno empya, kkampuni ya Airtel egenda kuguza abantu obuwereeza bwa K2 ng’obutunzi obuva mw’ekyo bugabanwa mu magoba agafuniddwa.\nOmuwanika wa Buganda Robert Waggwa Nsibirwa yategezezza nti ennamba z’omukutu guno ezibadde 0730 zikyusiddwa, ne zidda ku 0708 bwatyo ne yeebaza ekitongole ky’empuliziganya mu ggwanga (UCC) olw’okusobozesa enteekateeka eno okukolebwa.\nMaria Kiwanuka yalaze obukulu bw’okubeerawo kwa K2 kubanga egenda kwongera okutumbula olulimi Oluganda lweyongere okumanyibwa mu nsi yonna naawa eky’okulabirako kya Katikkiro w’e Buyindi eyabadde kuno gye buvuddeko n'afuuwa budinda Oluganda mu Palamenti ate ne bweyabadde abuuza ku Bayindi abakung'aanidde ku kisaawe e Kololo era yasoose kubalamusamu Luganda nti, ' Musibye mutya" ekintu ekitegeeza nti ensi eyongedde okukakasa Oluganda.


Baibuli y'Oluganda - ENDAGAANO ENKADDE - 2 Bassekabaka 13\n2 Bassekabaka - Essuula 13\nMu mwaka ogw’amakumi abiri mu esatu ogwa Yowaasi mutabani wa Akaziya kabaka wa Yuda Yekoyakaazi mutabani wa Yeeku n'atanula okufuga Isiraeri mu Samaliya n'afugira emyaka kkumi na musanvu.\n2 N'akola ebyali mu maaso ga Mukama ebibi n'agoberera ebibi bya Yerobowaamu mutabani wa Nebati bye yayonoonyesa Isiraeri; teyabivaamu.\n3 Obusungu bwa Mukama ne bubuubuukira Isiraeri, n'ebagabula mu mukono gwa Kazayeeri kabaka w'e Busuuli ne mu mukono gwa Benikadadi mutabani wa Kazayeeri ennaku zonna.\n4 Awo Yekoyakaazi n'amwegayirira Mukama, Mukama n'amuwulira: kubanga yalaba okujoogebwa kwa Isiraeri kabaka w'e Busuuli bwe yabajooga.\n5 (Awo Mukama n'awa Isiraeri omulokozi n'okuva ne bava wansi w'omukono gw'Abasuuli: abaana ba Isiraeri ne babeera mu weema zaabwe ng'olubereberye.\n6 Naye ne batava mu bibi by'ennyumba ya Yerobowaamu bye yayonoonyesa Isiraeri, naye ne batambulira omwo: ne Baasera ne basigala mu Samaliya.)\n7 Kubanga teyalekera Yekoyakaazi ku bantu wabula abasajja abeebagala embalaasi amakumi ataano n'amagaali kkumi n'abatambula n'ebigere kakumi; kubanga kabaka w'e Busuuli yabazikiriza, n'abafuula ng'enfuufu ey'omu gguuliro.\n8 Era ebikolwa ebirala byonna ebya Yekoyakaazi ne byonna bye yakola n'amaanyi ge tebyawandiikibwa mu kitabo eky'eby'omu mirembe gya bassekabaka ba Isiraeri?\n9 Yekoyakaazi ne yeebakira wamu ne bajjajjaabe; ne bamuziika mu Samaliya: Yowaasi mutabani we n'afuga mu kifo kye.\n10 Mu mwaka ogw'amakumi asatu mu musanvu ogwa Yowaasi kabaka wa Yuda Yekoyaasi mutabani wa Yekoyakaazi n'atanula okufuga Isiraeri mu Samaliya, n'afugira emyaka kkumi na mukaaga.\n11 N'akola ebyali mu maaso ga Mukama ebibi; teyava mu bibi byonna ebya Yerobowaamu mutabani wa Nebati bye yayonoonyesa Isiraeri: naye n'atambulira omwo.\n12 Era ebikolwa ebirala byonna ebya Yowaasi ne byonna bye yakola n'amaanyi ge ge yalwanyisa ne Amaziya kabaka wa Yuda tebyawandiikibwa mu kitabo eky'eby'omu mirembe gya bassekabaka ba Isiraeri?\n13 Yowaasi ne yeebakira wamu ne bajjajjaabe; Yerobowaamu n'atuula ku ntebe ye: Yowaasi n'aziikirwa mu Samaliya wamu ne bassekabaka ba Isiraeri.\n14 Awo Erisa yali alwadde endwadde ye eyamutta: Yowaasi kabaka wa Isiraeri n'aserengeta gy'ali n'amukaabira amaziga n'ayogera nti Kitange, kitange, amagaali ga Isiraeri n'abasajja be abeebagala embalaasi!\n15 Erisa n'amugamba nti Ddira omutego n'obusaale: n’addira omutego n'obusaale.\n16 N'agamba kabaka wa Isiraeri nti Teeka omukono gwo ku mutego: n'aguteekako omukono. Erisa n'ateeka emikono gye ku mikono gya kabaka.\n17 N'ayogera nti Ggulawo eddirisa ery'ebuvanjuba: n'aliggulawo. Awo Erisa n'ayogera nti Lasa: n'alasa. N'ayogera nti Akasaale ka Mukama ak'obulokozi, ke kasaale ak'obulokozi eri Obusuuli: kubanga olikuba Abasuuli mu Afeki okutuusa lw'olibamalawo.\n18 N'ayogera nti Ddira obusaale: n'abuddira. N'agamba kabaka wa Isiraeri nti Kuba ku ttaka: n'akuba emirundi esatu n'alekera awo.\n19 Omusajja wa Katonda n'amusunguwalira n'ayogera nti Wandikubye emirundi etaano oba mukaaga; kale wandikubye Obusuuli okutuusa lwe wandibuzikirizza: naye kaakano olikuba Obusuuli emirundi esatu gyokka.\n20 Awo Erisa n'afa ne bamuziika. Era ebibiina by'Abamowaabu ne bazindanga ensi omwaka bwe gwayingiranga.\n21 Awo olwatuuka bwe baali nga baziika omusajja, kale, laba, ne balaba ekibiina; ne basuula omusajja mu ntaana ya Erisa: awo omusajja nga kyajje akome ku magumba ga Erisa, n'alamuka n'ayimirira n'ebigere.\n22 Kazayeeri kabaka w'e Busuuli n'ajoogera Isiraeri emirembe gyonna egya Yekoyakaazi.\n23 Naye Mukama n'abakwatirwa ekisa n'abasaasira n'assaayo omwoyo eri bo, olw'endagaano ye gye yalagaana ne Ibulayimu ne Isaaka ne Yakobo, n'atayagala kubazikiriza, wadde okubagoba mu maaso ge mu biro ebyo.\n24 Awo Kazayeeri kabaka w'e Busuuli n'afa; Benikadadi mutabani we n'afuga mu kifo kye.\n25 Awo Yekoyaasi mutabani wa Yekoyakaazi n'aggya nate mu mukono gwa Benikadadi mutabani wa Kazayeeri ebibuga bye yali aggye mu mukono gwa Yekoyakaazi kitaawe ng'alwana. Yowaasi n'amukuba emirundi esatu, n'akomyawo ebibuga bya Isiraeri.


NNAALONGO Moureen Nanteza yeesowoddeyo n'ajjukiza muwala wa Tamale Mirundi, Teddy Nantongo nti omusajja gwe yafumbiddwa Benard Lutaaya Musoke ye Ssaalongo we gw'alinamu abalongo abaatuula S4.\nNnaalongo Nanteza ow'e Bulenga - Gogonya yaddukidde ewa Sarah Kalule ssentebe wa LCI Bulenga B n'amuyitiramu ku nsonga ze nti bba yamwekangidde mu mawulire ng'alaba akyusizza amannya yeetuumye Benard Lutaaya Musoke so ng'abadde naye ebbanga ng'akimanyi nti ye Benard Kajubi.\nEkyamwewuunyisizza kwe kulaba ng'awasa Nantongo so nga ye ebbanga ly'amaze ng'amuzaddemu abaana, yamulekera obuvunaanyizibwa.\nOmwana omukulu Majorine Naamala yakoma mu S6 mu 2018 n'ateeyongerayo nga Kajubi agambye nti takyalina ssente zimuweerera.\nTeyakoma kw'oyo n'abalongo okuli Simon Peter Wasswa ne Spier Kato baatudde S4 omwaka oguwedde kyokka nnyaabwe akyalowooza w'anaggya ssente ezibongerayo tamanyi we zinaava kyokka ne Disan Kajubi 8 owa P3 takakasa oba anaasobola okweyongerayo.\nNanteza yategeezezza BukeddeOnline nti baafumbiriganwa ne Lutaaya mu 1996 kyokka Ssaalongo yatabuka n'abalekawo mu 2011 nga Nnaalongo ali lubuto lwa myezi mukaaga.\nAyagala bba asooke atereeze amaka amakadde, aweerere abaana alyoke yeeyongereyo gy'ayagala okubeera n'omugole.\nMmaze ebbanga nga njawukanye n'omukyala oyo olw'ensonga zange kubanga nnalemererwa okubeera n'omuntu nga tantegeera era ng'ayagala nnyo okweraguza mu basawo.\nAbaana nnabaleka wa jjajjaabwe e Zzana naye yagenda n'abapakulayo so nga wali baali bafuna buli kimu. Omukyala oyo alina ebigambo bingi nga n'olumu yagamba nti nnabba abaana abalongo ne mbatunda nfunemu ssente.\nNnalina abaana bange abakulu abaamaliriza yunivasite naye omukyala oyo yaboogerera nga bwe batagenda kubeera baana ne ntoba bo ne mbaweerera ne bamaliriza yunivasite. Naye omuntu ayinza okwebuuza nti ebbanga eryo lyonna lwaki avaayo kati ng'amaze kulaba mukolo?\nNze nnasembayo okumuwa ssente mu 2016 ng'agamba nti avudde ku mmotoka n'agwa ng'ayagala bujjanjabi kyokka oluvannyuma ne nkizuula nga yalina akabiina akamubanja ng'ayagala kuzisasula.\nNze ndi musajja Mukatoliki, bye nkola saagala kavuyo, ssente zange nzinoonya, nkolera Mombasa era abaana ye yabaggya ewa jjajjaabwe gye nnali mbalabiririra n'okubawa obuyambi.\nBenard Lutaaya Musoke\nAkateeteeyi akakwata omubiri kayiiyize bw'oti\n'Top dress' enyumira abalina ffiga ennungi


Bukedde Online - Obubonero kw’olabira ng’omuvubuka akwegwanyiza mucanzi w’abawala\nOmukyala tampa mukwano\nEbinyiga abasajja mu maka ne bafa ekimugunyu...\nEMIRUNDI mingi abawala batera okukaabira amaziga mu mukwano, olw’obutegendereza bantu be bagwa nabo mu mukwano.\nBano baabadde ku Spena Beach e Ntebe.\nBabaagala bitole kyokka mu kaseera katono ne babamenya emitima nga si lwakuba nti babakyaye wabula lwakuba bakizudde nti babagattika.\nOmuvubuka omucanzicanzi w’abawala ebiseera ebimu y’asinga okwegonza era batera okuba abayonjo ennyo nga kizibu okumukwata ensobi n’omutebuka.\nWabula bw’oba weegenderezza waliwo ebintu bye batera okufaanaganya nga bw’oba okitaddeko essira osobola okumutebuka mu ntandikwa nga tonnagenda wala naye wadde aba akwagala naye abeera tagenda kukwagala wekka.\nBuno wammanga bwe bubonero kw’olabira nti omuntu gwe weegwanyiza mu kukyanga abawala wa bbaluwa.\nOmukwano gwammwe agufuula gwa kyama Abavubuka bangi ssinga afuna omuwala nga gw’alina yekka era nga gw’ayagala okubeera naye, afuba okulaba ng’amuteeka mu lujjudde banne basobole okumulaba nti naye waali ate amugobeko n’abalala kyokka oyo yenna ng’alinayo abalala b’ayagala afuba okulaba nga omukwano gwammwe agukuuma nga gwa kyama gw’alina omulala si kulwa ng’akimanya.\n2. Otandikirawo okufuna engambo z’abawala abalala b’ayagala Emirundi mingi omuntu w’omuze gwe gutera obuteebulizaayo era wadde ng’omuntu oyo abeera takugambye butereevu emikisa gy’okubiwulira mu ηηambo guba mingi. Wabula abawala abasinga bino ne bwe babimanya mu ntandikwa omukwano gubaziba nnyo amaaso ne batafaayo kuzuula kituufu, bakitegeera luvannyuma.\n3. Tagoberera bintu byo by’oteeka ku mikutu gy’ebyempuliziganya Ennaku zino emikutu gino abaagalana gye bakomye okugikozesa okwefunirako ate era gye gikomye n’okuyiwayo abenzi. Abamu okwewala okukwatibwa batera okugaana okugoberera ebintu by’abo be babeera baagala nga batya okumanyisa abalala be baagala ate nga nabo kwe bali ku mikutu egyo era bw’alaba nga kye wataddeyo kirungi okuwaana ajja munda mu ssimu yo oba face book n’akyogerera eyo.\n4. Asinga kwogerwako ng’omuvubuka asinga okwagala abawala Kino kisinga nnyo ku bawala abakwanwa abalenzi ku yunivasite oba abakwanibwa abalenzi ku mirimu gye bakolera. Noolwekyo ssinga omulenzi oyo gw’oba ofunye osanga nga mu byafaayo omuvubuka kye yandiyise mu bitabo by’ekifo ekyo ayogerwako ng’omuntu akyasinze okwagala abakyala ne bw’aba talinawo muwala essaawa eyo manya emikisa gyo egy’okufuna omucanzi w’abawala giri waggulu. Bwe kiba kisoboka mwenenye okuwonya omutima gwo.\n5. Bwe mubako mwenna akukweka essimu ye oba takukkiriza kugitunulamu. Omuvubuka ng’alina abawala balala afuba nnyo okulaba nga totunula mu ssimu ye. Okugeza bw’aba awandiika obubaka bw’essimu afuba okulaba nga totunula mu byasoma olwo kitegeeza muli bangi b’akwasaganya (ng’enjogera y’ennaku zino bw’eri) mu kiseera kye kimu kuba mwenna mumanyi alina obudde.\n6. Emikwano gye egisinga ku Sadik Ntale; Omuvubuka yenna nga ddala akwagala era talina mulala gw’atya kunyiiza abeera akugoberera nnyo by’oteeka ku mikutu gy’ebyempuliziganya kuba aba ayagala okukakasa abalala nti yaliwo naye atakikola aba mucanzi w’abawala. mikutu gy’ebyempuliziganya babeera bawala Kituufu omuvubuka yenna abeera agobererwa ennyo abawala naye waliwo abasussa nga bwe giba mikwano ku “facebook” ebitundu 95 ku 100 bawala era bw’aba ataddeyo ekifaananyi abawala be basinga okukyogerako, omulenzi ow’ekikula kino emikisa gye mingi okuba omucanzi w’abawala era bwe kiba kisoboka omwetegula nga tonnakaaba.\n7. Bw’oba naye abeera nnyo ku ssimu Abavubuka abacangacanga abawala batera nnyo okubeera ku ssimu obudde bwabwe obusinga era bw’omubuuza ky’aba akola mu biseera bye ebyeddembe akugamba abeera ku ssimu nga naawe bw’oba naye ky’akola. Ate bw’omuweereza obubaka bwo ku ssimu nga toli naye alwawo okuddamu, kitegeeza nga bwakwasaganya abangi.\n8. Bazadde bo basobola okwekengera ebigendererwa bye Abawala bangi batera nnyo okuziimuula okulabulwa kwa bakadde baabwe nga bafunye abalenzi wadde ng’emirundi mingi omuzadde kimubeerera kyangu mu kutegeera kwe okumanya nti muvubuka gw’oba ofunye si mutuufu. Abazadde abamu bamanyi okukibuulira abawala butereevu nti abalenzi be balina bacanzi b’abawala naye abawala ne batawuliriza so nga eriiso ly’omukulu.\n9. Afuba nnyo okulaba nga tawabaawo kabonero kakasa mukwano wakati wammwe Obumu ku bubonero abavubuka bwe batera okukozesa okulaga omukwano kwe kubawa obuntu okugeza; obukomo obuliko amannya gaabwe nabo era ne bambala agaabwe, okubateekako obuweta kyokka ssinga omulenzi aba tayagala buntu nga buno oba nga bw’omuwa akakomo akaliko erinnya lyo tasobola kukambala, manya olina abalala bogenda okumugabana nabo b’atya okulaba ebintu ebyo bamubuuze gye yabiggye. Kansala Shamim Namuli e Kyengera omukugu mu nsonga z’abavubuka agamba nti abawala ennaku zino bakaabira nnyo amaziga mu mukwano olw’obutafuna baagalwa batuufu ng’ obuzibu buva ku kwagala bavubuka nga basuubira babaagala bokka kyokka ate ne beesanga nga babaagala bangi. Abawala baba basobola okutebuka abavubuka bano ssinga beegendereza embeera zaabwe ezoogeddwaako waggulu.


Bukedde Online - Ebyobugagga bya Sudhir ebyolekedde okugenda\nAyokezza olusuku lwa mukulu we lwa ttaka...\nYadde Sudhir y’omu ku bagagga abasinga ku lukalu lwa Afrika, okumusesemya obuwumbi 400, tekijja kumuleka kye kimu.\nSudhir Ruparelia ne Mukyala we Jyostina ku mukolo ogumu\nNGA bbanka ya Uganda enkulu eyagala kkooti ewalirize Sudhir Ruperalia aliwe obuwumbi 400, waliwo okutya nti engeri yokka ey’okusasulamu ensimbi zino yaakutunda ebimu ku byobugagga by’alina.\n(Akatabo akanoonyereza ku bagagga mu nsi yonna aka Forbes kalaga mu kkampuni ye eya Ruparelia Group of Companies gy’akulembera, Sudhir ye muggagga asinga mu mawanga g’obuvanjuba n’amasekkati ga Afrika omuli Kenya, Uganda, Tanzania, Rwanda, Burundi, Zambia ne Malawi).\nSudhir agambibwa nti y’asinga amayumba amangi mu ggwanga era ssente z’ayingiza omwaka, zenkana n’ezo Uganda z’eyingiza omwaka ng’etunda emmwaanyi n’amajaani e Bulaaya, bwe bukadde 400 obwa doola).\nEkizimbe kya Hardware Plaza ekisangibwa e Nakasero ku luguudo lwa Sinai bin Amir.\nBbanka ya Uganda enkulu erumiriza Sudhir okweguza bbanka ye yennyini mu ngeri etegoberera mateeka ekyavaako bbanka eno eya Crane okugwa, bbanka enkulu n’egyeddiza omwaka oguwedde n’oluvannyuma n’egiguza Dfcu.\nNga June 30, 2017 bbanka enkulu ku lwa Crane Bank yatutte Sudhir mu kkooti y’ebyobusuubuzi nga balumiriza nti ng’akozesa kkampuni ye eya Meera Investments ne kkampuni endala ze yategeeza nti za bantu balala kyokka oluvannyuma ne kizuulibwa nti zaali zize, yaggyanga ssente mu bbanka eno n’azikozesa nga bw’alaba ekintu ekimenya amateeka agafuga bbanka n’ebitongole ebiwola ensimbi.\nMu ngeri y’emu yaddiranga kkampuni zino n’aziwa emirimu ng’omuli okuzimba amatabi ga bbaka n’okuleeta tekinologiya ow’omulembe n’aziwa ssente ezisusse kyokka nga zonna gye ziggweera zigenda mu nsawo ye ng’omuntu.\nSudhir era yakwata ebyapa by’ettaka byonna okuli bbanka ya Crane n’abikyusa n’abissa mu mannya ga kkampuni ye eya Meera Investments olwo yo kkampuni ye ate n’ewa liizi bbanka ng’erina okugisasula obukadde 100 ate n’amatabi gano okugaggyako obusuulu bwa buli mwaka obwa ddoola $6,000.\nEbirala ebimuvunaanibwa kwe kubeera nti ssente z’abakozi obuwumbi 50 ze yalina okubaterekera mu kitongole kya NSSF ekitereka sente z’abakozi teyaziteekayo, bbanka okuva lwe yatandika mu 1995 Sudhir y’abadde nnannyini migabo gyonna ekintu ekikontana n’amateeka agafuga bbanka.\nOno bamuvunaanira wamu n’abalala b’abadde akolagana nabo mu mivuyo gino okuli Godfrey Kirumira n’abalala b’abadde awola ssente nga tebagoberedde mitendera mituufu.\nOmusango baagukwasizza Omulamuzi David Kutosi Wangutsi, akulira kkooti eno era ng’akyakulira kkooti ewozesa abakenuzi, ye yawozesa Geoffrey Kazinda eyavunaanibwa emisango gy’obufere n’okubba ssente n’amusiba emyaka 5.\nEkizimbe kya Hardware City okuliraana omuzikiti gw’e Nakasero mu Kampala.\nSudhir akyalinawo omukisa okutuula ne bbanka enkulu ensonga ne bazimalira ebweru wa kkooti singa akkiriza okusasula.\nBwe kirema ng’Omulamuzi agenda mu maaso n’okuwulira omusango ng’agusala.\nEmivuyo mingi egirambululwa mu mpaaba ya bbanka enkulu okuli okujingirira ebiwandiiko, okuwuwuttanya ensimbi, okuggya ssente z’abantu ze batereka mu bbanka mu ngeri emenya amateeka n’emirala.\nSinga emisango gimumegga, ebyobugagga bye omuli ebizimbe byandirugenda!\nAbasuubuzi abakolagana ne Sudhir basattira\nNG’OGGYEEKO abagagga naddala aba Kwagalana ababadde bakolagana ne Sudhir obutereevu abalabika nti bbanka bw’esalawo okubowa ebyobugagga bye bakaaba, waliwo abasuubuzi abalala bangi ababadde baddukirayo okubafunira ku ssente ze bakozesa nga tebayise mu mitendera gya bbanka emijjuvu.\nBano nabo kati basattira\nOkuva Sudhir lwe yatandika okufuna ebizibu bbanka enkulu n’eggala Crane Bank, ebizimbe ebyenjawulo mu Kampala bizze bitundibwa kumpi ku nnyondo n’abamu okuggalawo bizinensi zaabwe.\nEbyobugagga bya Sudhir ebitunuuliddwa ng’ebizimbe bwe bigenda, ne Bannayuganda bangi abagenda okukaaba olw’embeera eno. Ekiseera kino abamu bafiiriddwa emirimu nga tebannaba kwekakasa kiddako mu bulamu bwabwe.\nAbalala basazeewo kwekweka abababanja waakiri ekyosi kiyite. Olukalala lw’abasuubuzi n’abantu abalala lugenda kweyoleka ng’omusango gutandise okuwulirwa mu kkooti.\nSpeke Resort e Munyonyo.\nOLUKALALA LW’EBYOBUGAGGA BYA SUDHIR\nEkizimbe kya Crane Towers ku Kampala Road\nCity House mu Kampala okuli ekitebe kya DP\nWooteeri ya Kabira Country Club e Bukuto\nSpeke Hotel mu Kampala\nSpeke Resort and Conference Center Munyoyo. Eno eri ku ttaka lya yiika 70 ng’ebalirirwamu obukadde bwa ddoola 150.\nKu wooteeri eyo kuliko ekidiba ekiwugirwamu ekigambibwa nti kye kyokka mu mawanga g’obuvanjuba n’amasekkati ga Afrika ekisobola okuwugirwamu empaka ng’eza Olympics. Eriko ‘paakingi’ y’amaato ga lugogoma n’amatono.\nYalina bbanka ya Crane Bank eyamuggyiddwaako gye buvuddeko wabula ng’egambibwa nti y’ebadde ekwata ekyokusatu mu bunene mu ggwanga.\nY’abadde nnannyini kibanda ekivungisa ssente ekya Crane Forex Bureau\nKkampuni ya yinsuwa eya Gold Star Insurance\nDehli Public International School- Naggulu\nKkampuni y’ebimuli eya Rosebud Limited e Kawuku.\nAlina ebintu ebiri ng’ebyo mu mawanga ag’enjawulo nga Rwanda , South Sudan n’ebitonotono e Bungereza saako United Arab Emirates.\nEbizimbe omuli Speke Apartments ku Wampewo Avenue, Kampala Blouvard.\nCity House okuli ofiisi za DP mu Kampala.


Abavubuka mukomye obunafu n'obubbi, Omubaka Luttamaguzi - Watchdog Uganda\nAbavubuka mukomye obunafu n’obubbi, Omubaka Luttamaguzi\nOMUBAKA akiikirira amaserengeta ga Nakaseke mu Palimenti Paulo Luttamaguzi Ssemakula alabudde abavubuka mu kitundu ky’akiikirira okukomya omuze gw’obwanamunafu, kyagamba nti kye kivuddeko omuze gw’obubbi ogukyaase ennyo mu kitundu kino.\nLuttamaguzi agamba nti bano tebakoma ku kubba kwokka, wabula n’emize emilala omuli okukozesa ebilagara lagara ebibakyusa obwongo bwabwe ne bava ku mulamwa nabyo babyettanira nnyo, songa bino tebilina kye bibayamba.\nOkwogera bino yabadde ayogerako eri abantu abakungaanidde ku kyalo Kikuumambogo ekisangibwa mu Gombolola ye Kasangombe e Nakaseke, ku mukolo gw’okwanjula kw’omuyambi we mu kitundu kino Samuel Mutiibwa.\n[/media-credit] Ba Mutiibwa ku mbaga yaabwe.\nWano we yasinzidde nategeeza abavubuka mu kitundu kino okubeera abatetenkanya beenyigire mu mirimu egigenda okubakulakulanya omuli okulima, n’emirimu gye byemikono bibayambe okufunamu ku nsimbi ezibayamba mu mbeera zaabwe ezabulijjo.\n“Ewaffe eno ensiko nyingi nnyo okutali yadde ekilimibwako, songa ettaka ggimu nnyo kwe musobola okulimira ebirime nze ne mbakana na gwakunoonya butale e Kampala, kubanga tebusobola kumbula nga emmere weeri.\nEkilala mbasaba mukomye omuze gw’okutunda ettaka bazadde bammwe lye babalekedde kubanga nze nga Minisita ow’ekisikirize ow’ensonga ze ttaka sisobola kubakubiriza kutunda ttaka kubanga Buganda eyimiriddewo ku ttaka.\nNdabula abantu mwenna abefunyiridde okunyaga ettaka ly’abatuuze nga temubaliyiridde, ebyo sijja ku bikkiriza mu kitundu kye nkulembera kubanga bivudde obutali butebenkevu, n’okubonabona kwabantu abatalina musango” Luttamaguzi bwe yategezezza.\nYe aluubirira okufuuka omubaka omukyala owa Disitulikiti ye Nakaseke Esther Nakawooya yasabye abatuuze kuluno okubeera ab’egendereza nga balonda abakulembeze, kye yagambye nti kati Uganda yeetaaga bavubuka ate balina amaanyi ne ddoboozi nga basobola okw’ogera ebiruma abantu baabwe ate ne bikolwako.\nSudhir to add multibillion resort to his chain of hotels\nRWANDA: 150 admit role in Genocide against the Tutsi


Bukedde Online - Engeri Paapa gye yakyusa Namugongo\nEngeri Paapa gye yakyusa Namugongo\nAbajulizi be bafuula Uganda okuba ey’enjawulo...\nBw’oba olamaze lwa kinyumu olunaku lukufudde...\nEKIGGWA ky’Abakatoliki e Namugongo n’eky’Abakristaayo e Nakiyanja birabika bulungi mu kiseera kino olw’okuyooyootebwa mu ngeri ezitali zimu.\nPaapa, Ssaabalabirizi Ntagali ne Ssaabalabirizi eyawummula, Livingstone Nkoyoyo nga basaba.\nNewankubadde nga waaliwo entegeka okukulaakulanya Namugongo, wabula okukyala kwa Paapa Francis okwaliwo ku nkomerero ya November wa 2015 kwayongeramu ggiya.\nMsgr. Charles Kasibante, Vica General wa Kampala agamba: Paapa Francis yafuula okuyooyoota Namugongo okuba okwangu, okumukyusa pulaani n’endabika era oba oli awo ssinga yali si waakujja mu Uganda omulimu gw’okuddaabiriza Namugongo tegwanditambudde ku misinde nga bwe gwali.\nEndabika y’ekiggwa ky’abajulizi e Namugongo.\nEby’okumunyiriza ng’obitadde ku bbali, yayongera okulaga abantu obukulu bwa Namugongo n’Abajulizi.\nEmu ku nsonga ekulembera Bapaapa okujja kuno ya Bajulizi, noolwekyo olw’okuba ekiggwa ekikulu kiri Namugongo abantu basigala bamutaddeko amaaso n’okukkiriza.\nNamugongo yasigala mu kifaananyi ekisikiriza abalambuzi, era omuwendo gwabwe ku mulundi guno gweyongedde.\nOkujja kwa Paapa kwayongera erinnya Namugongo okuvuga ne lisensera mu bantu n’abaana. Paapa yagatta abantu ab’enjawulo, twalaba ne Pulezidenti Museveni ng’akwata Besigye mu ngalo!\nAbalamazi nga bakuhhaanidde ku kijjukizo kya Kalooli e Namugongo.\nWabula waliwo okusoomozebwa Paapa kwe yatulekera, okw’okulaba nga twongera okwagala n’okutegeera Abajulizi baffe n’okumanya nti baatufi irira kuba olaba omuntu ow’ekitiibwa nga Paapa ategeera bulungi obukulu bw’Abajulizi ba Uganda naye ate ffe be bali ku nnyindo!\nKale okukkiriza kwaffe kulina okunywera.\nAbajulizi be bafuula Uganda okuba ey’enjawulo - Paapa\nMuseveni ayongedde obuwumbi 10 okumaliriza Namugongo


Bukedde Online - Nnawasa embeerera\nAbakristaayo mumanye obukulu buva wa Katonda\nAdded 22nd November 2010\nSsenga omuwala ono mmukolere ki ngâ€™ate mmwagala?\nSIMANYI lwaki abazadde baamukuwa nga tebamubuuliridde. nsuubira bamanyi nti mukyala wo. Oba omuwala atya okwegatta nga yeekwasa mbaga? Mwana wange omuwala ono alabika alina ensonga ye era olina okwogera naye. Ayinza okuba ngâ€™atya okwegatta oba\nSIMANYI lwaki abazadde baamukuwa nga tebamubuuliridde. nsuubira bamanyi nti mukyala wo. Oba omuwala atya okwegatta nga yeekwasa mbaga? Mwana wange omuwala ono alabika alina ensonga ye era olina okwogera naye. Ayinza okuba ngâ€™atya okwegatta oba ngâ€™abazadde baamugamba nti alina okwegatta ngâ€™afumbiddwa.\nTukozese sitayiro ki?\nOMUSAJJA wange muwanvu nnyo era mmukoma mu kiwato. Obuzibu we buva nti bwe tuba twegatta sinyumirwa kubanga abulwa engeri gyankwatamu olwa sayizi ye. Ssenga tuyambe ku nsonga eno.\nNSUUBIRA mukozesa sitayiro emu nga mwegatta gye bayita â€œmissionaryâ€ ngâ€™omusajja yâ€™ali waggulu.Â Sitayiro eno tesobola kukunyumira nnadala ngâ€™omu ku mmwe muwanvu nnyo. Waliyo obutabo obusomesa sitayiro ezenjawulo, mubusome bujja kubayamba.\nNfune annamalako ennyonta?\nSsenga mukazi wange yafuna olubuto nâ€™akyawa okwegatta nange kyokka nga ndi mu bwetaavu bungi.Â Nfune omukazi omulala anammalako ennyonta ya laavu? Ssaagala akimanye kuba nkimanyi nti anjagala. Nkole ntya?\nMakanga e Busaabala\nABAKYALA bwe bafuna embuto bafuna enkyukakyuka nnyingi mu mubiri.Â Â abamu bakyawa okwegatta ate abalala babaÂ baagala nnyo okwegatta wadde nga nâ€™abamu tebakyukako. Mukyala wo ayinza okuba ngâ€™embeera eno yâ€™emuleetera okuba bwâ€™ati. Ogambye oyagala kufuna mukyala mulala olwâ€™obwetaavu naye tokikola mwana wange. Bwâ€™oba omufumbo olina okuyiga obugumiikiriza era embeera eyâ€™obwenzi eyonoona amaka. guma, munno ajja kudda mu mbeera.\nEyandekawo ayagala kudda\nNnina omuwala gwe twagalanye naye okumala ebbanga ddene. Ekiseera kyonna ekyasooka yali yagaana okujja ewange ngâ€™agamba nti mmala kumusasula. Nanoonya ssente ne mmusasula wabula waayita omwezi gumu nâ€™agenda ewaabwe. Nakanda kumulinda nga tadda era ngâ€™enda okuwulira nti yafumbirwa awalala. Kati wayise akaseera wabula anneegayirira mbu ayagala kukomawo wange era mmusonyiwe byonna ebyatuukawo. Ssenga, nze mpulira nga namukoowa naye anneesibyeko. Nkole ntya?\nMwana wange njagala okumanya, wasasula bintu ki? Wakyala waabwe oba wamwanjula? Ennaku zino abawala bafuula abasajja bbanka ne babanyaga. Omuwala ono yali muyaaye ate naawe wakola bubi okumusasula nga tomaze kwebuuza bituufu bimukwatako. Alabika yalina omusajja omulala gwe yalowooza nti yâ€™asinga kati bimaze okumwefuulira ayagala kudda wuwo. Kyandibadde kyamagezi nâ€™omwesonyiyira ddala kuba tomanyiÂ gyâ€™abadde atambulira ajja na kukusiiga obulwadde!\nmukaziÂ wange asusse obwenzi\nNKOLA safaali era tumaze ne mukyala wange emyaka kkumi. wabula emyaka esatu emabega yatandikaÂ obwenzi. Nasalawo okumwesonyiwa era ne nsenguka mu kisenge. Omukyala ono akyaza abasajja mu nju yange era abaana be bangâ€™amba buli lwe nkomawo. Lumu namugambako nâ€™angâ€™amba nti akikola kunnumya. Omukyala mmugobe nsigaze abaana bange?\nBaker - Makindye\nONO omukyala nga mujoozi bulala! Nâ€™ekirala, ggwe tolaba ngâ€™abaana bo aboonoona? Newankubadde amaka gammwe naye, mu butuufu kyâ€™akola kibi nnyo. Wamulekawo alabirire abaana be sso si kuboonoona. Ate naawe oli mugonvu nnyo. Lwaki akujooga atyo mu maka go? Oli musajja era olina okukozesa obuyinza bwo nâ€™omugaana okuleeta abasajja mu nju. Ggwâ€™olina okusalawo, naye ndaba kya magezi akumuviire olabirire abaana bo kuba ajja kukuleetera obulwadde.\nWaliwo omuwala gwe mbadde njagala wabula mu kusooka yankisa nga bwâ€™atalina musajja kyokka nakizudde nga mufumbo. Ssenga nkole ntya kuba andaga nti anjagala?\nokusookera ddala, munno ekintu kye yakola ekyâ€™okukukisa tekyali kirungi era kiraga ebintu bingi. Kiyinza okulaga nti munno si mwesigwa gyâ€™oli oba nti mwenzi kuba ogambye nti wakizuula nga mufumbo.Â Sigaanyi, waliwo ebyama abantu bye bakukulira naye kino kiba kinene okusirikira. Kati nga bwâ€™otegedde nti mufumbo, osaanye omwekutuleko nga bukyali kuba ayinza okukuleetera ebizibu. Ekirala, yogera naye amanye nti wamutegedde era omubuuze lwaki yakulimba kuba ayinza okuba ngâ€™alina kyakwetaaza.\nAbeeyita aba Flying Squad ne baggya ku bantu ssente babakutte\nAbatwala abasaabaze ne babanyaga bakwatiddwa\nPoliisi y'e Nateete ekutte ababbi b'emmotoka


Bukedde Online - Empeera z'ofuna bw'osiiba ennaku 10\nSiiba ennaku 10 mu Dhul hijja oyoole empeera okuva ewa Allah\nAbasiraamu nga bafuna wuzu okugenda okusaala\nAllah bwe yali atonda ensi, yaddira ebintu ebimu n'abisukkulumya ku birala. Yasukkulumya omwezi gwa Ramadhan ku myezi emirala, ate ku myezi egyo n'asukkulumyamu ennaku 10 mu mwezi ogwa Dhul hijja.\nSheikh Salim Bosa Kiyingi, Imaam w'omuzikiti annyonnyola obukulu bw'ennaku zino.\nAllah yazirayira mu Kulaani Surat (Al fagir aya : 1, 2 ne 3) n'agamba nti, "Ndayidde amakya n'ennaku ekkumi ezisooka mu mwezi ogwa Dhul hijja". Allah talayira kintu okuggyako olw'ekitiibwa n'obukulu bwakyo.\nEnnaku zino ze zisinga ennaku zonna eziri ku nsi obulungi mu mwaka gwonna. Hadith ng'eva ku Abihurairah egamba nti, Nabbi Muhammad (S.A.W) yagamba nti ennaku ezisinga obulungi ku nsi z'ennaku 10 ezisooka mu Dhul hijja.\nHadijah Tebajjukira ng'annyonnyola\nZikung'aanya buli Ibaada (buli kalungi omuntu akafunamu). Ibun Abbas yagamba nti, Nabbi Muhammad (S.A.W) yagamba nti, "Teriiyo nnaku muntu mw'akoledde mulimu mulungi nga gw'akoledde mu nnaku 10 ezisooka mu Dhul hijja, baswaba ne babuuza Nabbi Muhammad nti, ne bw'eba Jihaadi? Nabbi n'addamu nti, kituufu k'ebeere Jihaadi tezisinga okuggyako ng'omuntu afulumye n'emmaali ye yonna n'agenda okulwana kyokka n'afiirayo mu Jihaadi n'atadda n'emmaali ye".\nMuno mwe muli Hijja, empagi eyookutaano mu mpagi ez'Obusiraamu. Mulimu Ibaada ennene ey'okusala ebisolo. Teri mulimu gusinga kwagalibwa mu maaso ga Allah ng'okusala ebisolo ku lunaku lwa Iddi.\nMulimu olunaku olwa Arafa, olusinga ennaku zonna mu mwaka ekitiibwa. Olunaku luno Allah mw'asonyiyira abaddu be bonna ababeera bayimiridde mu hijja. Teriiyo lunaku lwonna ‘shayitwani' lw'ekogga mu maaso ga Katonda nga lwa Arafa. Kubanga etunuulira abantu bonna abali mu hijja abakola Ibaada ez'enjawulo, abasiibye, n'ebirala nga Allah abasonyiye kyokka nga yo tesonyiyiddwa.\nEnnaku zino nkulu n'okusinga ezo ekkumi ezisemba mu Ramadhan kubanga zo tezaawula (zigatta) emisana n'ekiro. Okwawukanako ne ‘layiratulkhadir' gye tulindirira mu kiro ekimu, zo oziganyulwamu ekiseera kyonna okuva lwe zitandise okutuuka lwe ziggwaako.\nBuli kalungi k'omanyi mu Busiraamu kakole ng'okakola n'ekigendererwa kya kusiimibwa Allah, olw'ensonga nti, buli mulimu gwonna gw'okoleddemu guzitowa mu maaso ga Allah okusinga omulimu gw'omu nnaku endala zonna. Okugeza; Okusaala esswala k'ebeere ya ‘faradha' oba ‘sunna' ogifunamu musera.\nOkusiiba, okusoma Kulaani, okusaddaaka, okutoola zzaka, okulagira okukola emirimu emirungi n'okuziyiza okukola emirimu emibi, okuyitiriza okutendereza Allah.\nOkuyunga oluganda nga tukyaliragana n'okulambula ku balwadde.\nOkuliisa abanaku, okukyalira ku bazadde oba okubabuuzaako n'ebirala.\nSheikh Badru Kafuuma\nSeeka Nsereko Muhammad Muusa, Mawokota - Buganga: Ennaku zino nkulu mu bulamu bwa buli mukkiriza. Mulimu olunaku oluyitibwa Arafa nga lwe lusembayo, Nabbi Muhammad (S.A.W) yatugamba nti omuntu bw'asiiba olunaku luno abeera ng'asiibye emyezi 83.\nHadija Tebajjukira, Bugerere - Nakifuma: Ennaku zino za kwenyagira mpeera mu maaso ga Allah. Tukoleremu emirimu emirungi gyonna egyalagibwa, okugeza, okuyunga oluganda, okukoowoola abantu okubazza eri obulung'amu n'emirala. Tetulina kwesiba ku kusiiba kwokka.\nHajji Badru Kafuuma, Kyengera: Ennaku zino mwe tukolera empagi y'Obusiraamu esembayo eya Hijja. Ssinga hijja yo gy'okoze Allah agikkiriza, kikusonyiyisa ebibi byo byonna bye wasooka okukola. Era obeera ng'omwana omuto eyaakazaalibwa atalina zzambi lyonna. Abasiraamu tuzuukukeko ekiro tusaaleko.\nSheikh Salim Bosa\nNabbi Muhammad (S.A.W)\nTwakoowa abasabiriza genda n'olwo 1,000/-\nBiibino ebyawula abalenzi ku basajja mu nsonga z'omukwano\nBamukutte ku by'okulumika essimu z'abanene\nEkitongole kya NSSF kireese enkola empya


Tuzudde lwaki Ssabasajja Kabaka teyetabye ku Fayinolo z'omupiira gwa Masaza, Ali mu Ggwanga lya Kenya - Watchdog Uganda\nTuzudde lwaki Ssabasajja Kabaka teyetabye ku Fayinolo z’omupiira gwa Masaza, Ali mu Ggwanga lya Kenya\nKababa Ronald Muwenda mutebi nga asisinkanye Akulira oludda oluvuganya mu Ggwanga lya Kenya Laira Odinga gye Buvuddeko\nSSABASAJJA Kabaka Ronald Muwenda Mutebi II ku lunaku lw’omukaaga teyalabiseeko mu kisaawe ky’omupiira ekya St. Mary’s Kitende awabadde wategekeddwa fayinolo z’omupiira gw’aMasaza olw’ensonga nti yabadde akyaddeko mu Ggwanga lya Kenya ng’aliko emirimu gy’obwaKabaka emitongole.\nKyategerekese nti Ssabasajja wano mu Uganda yavaawo ku lunaku lw’akutaano nga yatambulira wansi okuyingira Kenya, yayitira ku nsalo e Malaba era okusinziira ku bakulu mu Ggwanga lya Kenya baali bamusuubira nga yatuuka bulungi ddala.\nAli ku obugenyi obutongole nga waliwo mikwano gya Buganda egy’akyadde e Kenya gy’abadde alina okusisinkana e Nairobi.\nAbagenyi baabadde tebasobola kujja wano ate nga yabadde alina entekateeka y’okubalaba okumala akaseera.\nAbagenyi be kyategerekese nti baavudde mu Ggwanga lya Bufalansa, nga baalulyo lulangira abalina entekateeka ezigendereddwamu okukulakulanya Kenya ne Buganda.\nWaliwo n’abantu abalala abakulu Omutanda baagenda okulaba e Kenya, nga muno mulimu Pulezidenti Uhuru Kenyatta saako n’akulira oludda oluvuganya Gavumenti ya Kenya Laira Odinga.\n“Beene antumye okwebaza abategesi n’abo bonna ababadde bamulinze mu makubo. Naye Omutanda mujja kumulaba amangu ddala. Mwebale nnyo” Katikkiro Charles Peter Mayiga bwe yategezezza abaabadde mu kisaawe e Kitende.\nGomba yawangudde omupiira gwa Masaza 2020 nga yakubye Buddu goolo 3-1.\nGovernment should provide additional Money in Women Fund-MPs\nMan stabs colleague to death after accusing him of cheating with wife


Bukedde Online - Lukwago agasimbaganye n'omugagga Yanga\nEnguudo ezibadde ziyimbya Bannakampala endubaale bazikwasizza Abachina\nAb'e Kawempe batandise okusonda ez'Oluwalo\nLOODI Meeya Erias Lukwago agasimbaganye n’omugagga Mansoor Matovu (Yanga) mu lutalo lw’abapangisa olukyayinda ku bizimbe bya Qualicel ne Nabukeera e Nakivubo.\nLukwago ng’awuliriza Yanga by’ayogera mu lukiiko lw’abasuubuzi ku Qualicel.\nAbabiri buli omu aludde ng'ayogerera munne ebisongovu. Lukwago agamba nti Yanga anyigiriza abasuubuzi ate ne Lukwago nti ayingiza entalo z'ebyobufuzi mu bizimbe.\nMu nsisinkano eyabaddewo ku Lwokuna ku ssaawa 6:00 ez'omu ttuntu ku kizimbe kya Qualicel, Lukwago yabuuzizza Yanga lwaki ye ne bagagga banne bayitirizza okweyagaliza bokka ne batalumirirwa bapangisa babayimirizaawo!\nYagambye nti embeera y'olutalo eriwo mu bizimbe mu Kampala esobola okuggwaawo singa abagagga bakkiriza okuteesa n'abapangisa naye bwe kirema abakulembeze bagenda kwegatta ku bapangisa ensonga bazitwale mu mateeka gabalamule.\nYagambye nti olutalo mu bizimbe luvudde ku mbeera y'akabondo k'abagagga ab'olubatu abaguze ekibuga kumpi kukimalawo ne batuuka n'okulowooza nti basobola okukiggala emirimu gy'abapangisa ne gisannyalala.\nEbigambo bya Lukwago byasaanudde Yanga n'ayagala okusituka mu katebe mwe yabadde atudde. Lukwago bwe yamaze okwogera, abasuubuzi ne baweebwa omukisa okubaako bye boogera n'okubuuza omugagga Yanga.\nAbakulembeze b'abasuubuzi okuli Hussein Kato ne Ibrahim Mboowa baakwasizza Yanga akazindaalo ayanukule ebibuuzo ng'ebisinga byabadde bikomerera Yanga n'abagagga abalala.\nYanga ng'atandika okwogera yajjukizza Lukwago nti ekirungi munnamateeka era amusuubira okumanya okutaputa ebiwandiiko okuli n'ebyapa. Era yamusabye ataputire abasuubuzi ebiwandiiko bategeere bulungi obwannannyini bw'ebizimbe n'obuyinza bw'omupangisa we bukoma.\nYamuwadde empapula n'amusaba agende azitunulemu ayambe abasuubuzi abalowooza nti ebizimbe bya Charles Muhangi, okutegeerera ddala ani nnyini byo! Yagambye nti ye talina lutalo lwonna na basuubuzi wabula ayagala basasule nga bwe babadde basasula bulijjo.\nYabalabudde nti ataasasule yeetegekere ekinaddirira. Kino kyasaanudde abamu ku basuubuzi ne bawoggana okutuusa lwe baabakkakkanyizza.\nDRAKE LUBEGA AYIMIRIZZA SSENTE EZ'EMABEGA\nAte Drake Lubega bwe yakubiddwa essimu yategeezezza nti ssente abasuubuzi ze babadde beekwasa ez'emyezi egy'emabega aziyimirizza kati ayagala za guno (March). Yagambye nti abadde akuma omuliro mu basuubuzi, Mutwalibu Waggwa yamugobye naye bw'anaasasula talina lutalo naye.\nYagambye nti abamu ku bapangisa abalowooza nti ebyo ebizimbe bya Gavumenti bakimanye nti bya bwannannyini.\n"Oba bannabyabufuzi babalumirirwa babatwale mu maduuka ga KCCA agali ku paaka ya takisi enkadde. Okuzimba mu Kampala tekuva mu kwekalakaasa.\nNaffe tuli basuubuzi era bwe baba balaba nti mbayisa bubi bave mu bizimbe byange bisigale nga bikalu...," Lubega bwe yacwanye.\nOmumyuka w'atwala poliisi mu Kampala Metropolitan Denis Namuwoza yagambye nti poliisi yabaddewo okulaba nga tewabaawo atabangula emirembe.


Mwe ba CAO entobazi ziggwawo mukolaki? Museveni alabudde abasanyawo obutonde bwe Nsi - Watchdog Uganda\nPULEZIDENTI Yoweri Kaguta Museveni avuddeyo natabukira abakulira abakozi mu zi Disitulikiti beyayogeddeko nti bano bamusobedde kubanga batunula butunuzi nga obutonde bwe Nsi buggwawo, songa bebalina obuyinza obwamaanyi okulaba nga babukuuma obutasanyizibwawo.\nMuseveni agamba nti kuluno tagenda kukkiriza muntu yenna kaabe musiga nsimbi eyefunyiridde okusanyawo olutobazi oba ekibira, nagamba nti naabo babadde balimira mu mattaka ge bibira balina okukikomya mangu ddala.\nYagambye nti abo balinamu emmere yaabwe bagikungule bagirye eggwemu oluvanyuma ebibira byonna babyamuke bunnambiro.\n“Mwe ba CAO omulimu gwammwe sikyagutegeera amateeka gonna mugamanyi bulungi, naye mweremye okugateeka mu nkola, entobazi, ebibira biggwawo naye tewali kye mukola, sigenda namwe kubagumikiriza ku bikwata ku kusanyawo obutonde bwe nsi” Museveni bwe yagambye.\nOkwogera bino yabadde Nakaseke ku mukolo ogwategekeddwa Gavumenti okukuza olunaku lwa maggye ga NRA lwe balumba enkambi yamaggye e Kabamba mu Mubende nga batandika olutalo olewaleeta Gavumenti ya NRM mu buyinza, olumanyiddwa nga TAREHE SITA.\nMuseveni era yakyukidde abakulira eby’obukessi ku mutendera gwa magombolola ba GISO nagamba nti bano nabo ennaku zino emirimu bagivaako, ne basalawo kudda mu nsonga za ttaka zokka ne balekerera okufuna amawulire agayamba okutangira ebikolwa eby’obumenyi bwa mateeka, nagamba nti nabo amanyi eky’okubakolera mu bbanga ssi lya wala.\nMuseveni yagabye emidaali nga akabonero ak’okusiima abantu abayambako mu lutalo luno.\nKinajjukirwa nti olutalo olwaleeta Gavumenti ya NRM mu buyinza lwatandikira mu nkambi ya maggye e Kabamba, era abayekera olwamala okuwamba enkambi ne bajjamu emmere ne mmundu okwongera ku ezo ze baali nazo awo ne boolekera e Kiboga gye basinziira okulangirira mu butongole nti bafuuse kiwayi kya bayekera ne kigendererwa okumamulako Gavumenti ya Apollo Militon Obote eyali mu buyinza mu kiseera ekyo.


Bukedde Online - Abaakakiiko basibiddwa emyaka 25 lwa kutta muntu\nAbaakakiiko basibiddwa emyaka 25 lwa kutta muntu\nKayihura akyusizza abapoliisi\nAbatigomya Bulaga bakwate\nABAAKAKIIKO k’ebyokwerinda e Kawaala abakkakkana ku muvubuka gwe baali bateebereza okuba omubbi ne bamukuba okutuusa lwe yafa basibiddwa emyaka 25 buli omu lwa kutwalira mateeka mu ngalo.\nAbdallah Kaweesi eyali omuwandiisi w’akakiiko, Johh Kizito Gonzaga ne Disan Tumwesigye kigambibwa nti beefuula kkooti ne basalira Ramsey Kwizera 19, ekibonerezo eky’okufa nga bamuteeberezza okusumulula amataala ku mmotoka ya Gonzaga nga kye kyabasibisizza emyaka 25 buli omu.\nOkusinziira ku bujulizi bwa James Kizza eyalaba nga batta omugenzi nga buno bwe bwasinze okubasiba, omugenzi baamutemaatema omubiri gwonna nga bwe bamukuba emiggo okumala eddakiika 30 nga bw’abeegayirira obutamutta kuba si mubbi okutuusa lwe yaggwamu amaanyi ne bayita poliisi eyasanga nga yafudde dda.\nBino byaliwo mu April 2013 ekiro bwe baamala okumutta nga n’abantu bakuhhaanye ne bakwata entuumu y’ebintu ebibbe ne babimuteeka okumpi okukakasa nti abadde mubbi ekintu poliisi kye yagaana okukkaanya nakyo.\nMu kwewozaako baategeezezza omulamuzi Yasin Nyanzi nti abantu baawulira enduulu yaabwe ekiro nga bagoba omubbi bwe bavaayo ne bakuba omugenzi ne bamutta.\nBaali tebasobola kuyamba kuba abantu baali bangi. Wabula omulamuzi yagaanyi okukkiriza okwewozaako kwabwe. Nga tannabawa kibonerezo, baasabye ekisonyiwo olw’ekikolwa ekyo ne bategeeza nti tebaagenderera kumutta kyokka n’abasindika e Luzira.


Ebyafaayo: Yakuwa Yatulaga Ekisa eky’Ensusso | Douglas Guest\nYakuwa Yatulaga Ekisa eky’Ensusso mu Ngeri Nnyingi\nByayogerwa Douglas Guest\nBWE yali akyali muvubuka, taata yali ayagala nnyo Katonda era ng’ayagala kufuuka mukulu w’eddiini y’Ekipolotesitante. Kyokka ekiruubirirwa kye ekyo kyakyuka bwe yasoma ebitabo by’Abayizi ba Bayibuli era n’atandika okukuŋŋaana nabo. Yabatizibwa mu 1914 nga wa myaka 17. Mu kiseera ekyo Ssematalo I yali agenda mu maaso era taata baamugamba ayingire amagye. Naye olw’okuba yagaana okukwata eby’okulwanyisa, yasindikibwa mu kkomera ly’e Kingston Ontario, mu Canada, amaleyo emyezi kkumi. Bwe yateebwa, taata yayingira obuweereza obw’ekiseera kyonna n’atandika okuweereza nga kolopoota (payoniya).\nMu 1926, Arthur Guest yawasa Hazel Wilkinson. Maama wa Hazel yali yayiga amazima mu 1908. Nze nnazaalibwa nga Apuli 24, 1931, era nze mwana ow’okubiri mu baana abana Arthur ne Hazel be baazaala. Taata wange yali ayagala nnyo Bayibuli era naffe yatuleetera okugyagala. Ffenna awaka okusinza Yakuwa kye kintu ekyali kisingayo obukulu mu bulamu bwaffe. Twateranga okubuuliranga awamu nnyumba ku nnyumba.—Bik. 20:20.\nNANGE SAALIKO LUDDA LWE MPAGIRA MU BY’OBUFUZI ERA NNAWEEREZA NGA PAYONIYA\nSsematalo II yabalukawo mu 1939, era mu mwaka ogwaddako omulimu gw’Abajulirwa ba Yakuwa gwawerebwa mu Canada. Mu kiseera ekyo, mu masomero mangi, abaana baalina okukubira bbendera saluti n’okuyimba oluyimba lw’eggwanga. Nze ne mwannyinaze Dorothy baatugobanga mu kibiina bwe baabanga bakubira bbendera saluti oba nga bayimba oluyimba lw’eggwanga. Lumu omusomesa yagezaako okunswaza ng’agamba nti nnali mutiitiizi. Bwe twali tumaze okusoma, bayizi bannange abawerako baatandika okunvuma era ne bansindika ne ngwa. Naye ekyo kyandeetera okwongera okuba omumalirivu ‘okugondera Katonda so si bantu.’—Bik. 5:29.\nNnabatizibwa mu Jjulaayi 1942, nga ndi wa myaka 11, era bambatiriza mu kipipa ekyali ku faamu emu. Mu biseera by’oluwummula nnateranga okuweereza nga payoniya omuwagizi. Lumu nnagenda n’ab’oluganda abamu okubuulira abasalamala abaali babeera mu kitundu ekimu ekyesudde mu bukiikakkono bwa Ontario.\nNga Maayi 1, 1949, nnatandika okuweereza nga payoniya owa bulijjo. Okuva bwe kiri nti ofiisi y’ettabi ey’omu Canada yali ezimbibwa, nnayitibwa okuyambako mu mulimu ogwo era oluvannyuma, nga Ddesemba 1, nnayitibwa okuweereza ku Beseri y’omu Canada. Nnakolanga gwa kukuba bitabo era nnayiga okukozesa ebyuma ebikuba ebitabo. Nzijukira okumala ennaku eziwerako nga nkola ekiro kiramba okukuba tulakiti ezaali zikwata ku kuyigganyizibwa Abajulirwa ba Yakuwa mu Canada kwe baali bayitamu.\nOluvannyuma lw’ekiseera, bwe nnali nga nkolera mu Kitongole eky’Obuweereza, nnayogerako ne bapayoniya abaali bagenda okuweerereza mu Quebec, awaali okuyigganyizibwa okw’amaanyi. Omu ku bapayoniya abo yali ayitibwa Mary Zazula eyali ava mu Edmonton, Alberta. Olw’okuba Mary ne mwannyina, Joe, baagaana okulekera awo okuyiga Bayibuli, bazadde baabwe ab’eddiini y’Ekisoddookisi baabagoba awaka. Mary ne Joe bombi baabatizibwa mu Jjuuni 1951, era oluvannyuma lw’emyezi mukaaga baatandika okuweereza nga bapayoniya. Bwe nnali mbuuza bapayoniya abo, nnakiraba nti Mary yali ayagala nnyo Yakuwa. Nnakiraba nti Mary ye mukazi gwe nnali njagala okuwasa. Twafumbiriganwa oluvannyuma lw’emyezi mwenda, nga Jjanwali 30, 1954. Oluvannyuma lwa wiiki emu, twayitibwa okutendekebwa mu mulimu ogw’okukyalira ebibiina era emyaka ebiri egyaddirira twagimala tukyalira ebibiina mu bukiikakkono bwa Ontario.\nOmulimu gw’okubuulira bwe gwagenda gweyongera okugaziwa, wajjawo obwetaavu bw’abaminsani. Nze ne Mary twagamba nti bwe kiba nti twali tusobodde okugumira obunnyogovu n’ensiri mu Canada tusobola okuweerereza Yakuwa buli wamu. Twayitibwa okugenda mu Ssomero lya Gireyaadi ery’omulundi ogwa 27 era ne tumaliriza emisomo egyo mu Jjulaayi 1956. Omwezi gwa Noovemba we gwatuukira, twali twamala dda okutuuka mu Brazil, gye twali tusindikiddwa.\nTUWEEREZA NG’ABAMINSANI MU BRAZIL\nBwe twatuuka mu Brazil, twatandika okuyiga Olupotugo. Twasooka ne tuyiga ebigambo ebyangu ebyanditusobozesezza okutandika okunyumya n’abantu. Era twakwatayo ennyanjula ennyangu ez’okukozesa nga tugaba magazini. Oluvannyuma bwe twagenda okubuulira, twasanga omukazi eyayagala ennyo okuwuliriza obubaka bwaffe. Twali tusazeewo nti singa omuntu yenna atuwuliriza, twandimusomeddeyo ekyawandiikibwa ekiraga engeri obulamu gye buliba nga tufugibwa Obwakabaka bwa Katonda. N’olwekyo, omukyala oyo nnamusomera Okubikkulirwa 21:3, 4 era oluvannyuma ne nzirika! Nnali sinnamanyiira bbugumu lya mu nsi eyo, era kyantwalira ekiseera okulimanyiira.\nTwaweerereza mu kibuga Campos, era kati ekibuga ekyo kirimu ebibiina 15. We twatuukirayo, waaliyo ekibinja kimu ekyesudde era n’amaka g’abaminsani agaalimu bannyinaffe bana: Esther Tracy, Ramona Bauer, Luiza Schwarz, ne Lorraine Brookes (kati ayitibwa Wallen). Obuvunaanyizibwa bwange mu maka g’abaminsani gwali gwa kwoza ngoye na kussennya nku. Lumu ku Bbalaza ekiro oluvannyuma lw’okusoma Omunaala gw’Omukuumi, waliwo ekintu ekyabaawo. Mukyala wange yali agalamidde mu ntebe era ng’omutwe agutadde ku katto nga tunyumya ku bye twali tuyiseemu mu lunaku. Bwe yayimusa omutwe ng’asituka, wansi w’akatto waafubutukayo omusota era waaliwo akasattiro okutuusa lwe nnagutta!\nOluvannyuma lw’okumala omwaka gumu nga tuyiga Olupotugo, nnalondebwa okuweereza ng’omulabirizi akyalira ebibiina. Twaweereza mu bitundu by’ebyalo awataali masannyalaze era twebakanga ku mikeeka. Twatambuliranga mu biggaali ebisikibwa embalaasi. Lumu twagenda okubuulira mu kabuga akamu akasangibwa mu bitundu by’ensozi, era ennyumba gye twasulamu twapangisa mpangise. Ofiisi y’ettabi yatusindikira magazini 800 ez’okukozesa nga tubuulira. Twagenda enfunda n’enfunda ku posita okukima bbookisi za magazini.\nMu 1962, Essomero ly’Obuweereza bw’Obwakabaka lyakubirizibwa mu bitundu bya Brazil ebitali bimu era lyalimu ab’oluganda ne bannyinaffe abaminsani. Nnamala emyezi mukaaga nga nsomesa ab’oluganda ne bannyinaffe mu Manaus, Belém, Fortaleza, Recife, ne Salvador, naye nga siri na Mary. Nnategeka olukuŋŋaana lwa disitulikiti mu kizimbe ekimu mu Manaus. Olw’okuba enkuba yatonnya nnyo, tetwalina mazzi mayonjo ga kunywa era tetwalina kifo kirungi ab’oluganda we bandisobodde kuliira mmere. (Mu kiseera ekyo, emmere yagabulwanga ku nkuŋŋaana ennene.) Nnayogerako n’omukulu w’amagye omu ne mmubuulira ku kizibu kyaffe. Yakola enteekateeka n’atufunira amazzi ag’okunywa era yasindika abasirikale ne batuzimbira weema bbiri ennene, emu ne tugikozesa okufumbiramu ate endala ne tugikozesa okuliiramu emmere.\nBwe nnali siriiwo, Mary yabuulirako mu kitundu ekimu awakolerwa bizineesi ekyalimu abantu abangi abaali bavudde e Portugal. Abantu abo baali tebaagala kuwuliriza bubaka obuva mu Bayibuli. Mary yawulira bubi n’agamba mikwano gye nti, “Portugal ye nsi gye saagala kugenda kuweererezaamu.” Kyokka waayita ekiseera kitono ne tufuna ebbaluwa nga tusindikiddwa okugenda okuweerereza mu Portugal, ate ng’omulimu gwaffe mu nsi eyo gwali guwereddwa. Ekyo kyewuunyisa nnyo Mary. Wadde kyali kityo, twakkiriza okugenda e Portugal.\nNGA TULI E PORTUGAL\nTwatuuka mu kibuga Lisbon ekya Portugal, mu Agusito 1964. Poliisi y’omu Portugal yali eyigganya nnyo ab’oluganda. N’olwekyo, twakiraba nti tekyali kya magezi kunoonya ba luganda amangu ddala nga twakatuuka mu Portugal. Twasooka kubeera mu nnyumba entono gye twapangisa. Bwe twamala okufuna viza, twapangisa ennyumba endala enneneko. Oluvannyuma lw’emyezi ettaano, twakiraba nti kati twali tusobola okunoonya ab’oluganda era bwe kityo twakuba essimu ku ofiisi y’ettabi. Kyatuleetera essanyu lingi okukuŋŋaana awamu n’ab’oluganda oluvannyuma lw’emyezi ettaano!\nOkuva bwe kiri nti omulimu gwaffe gwali guwereddwa, abapoliisi baalumbanga amaka g’ab’oluganda. Ate era olw’okuba Ebizimbe by’Obwakabaka byali biggaddwa, enkuŋŋaana twazifuniranga mu maka g’ab’oluganda. Abajulirwa ba Yakuwa bangi baatwalibwanga ku poliisi ne babuuzibwa ebibuuzo. Okusingira ddala poliisi yatulugunya ab’oluganda ng’eyagala bagibuulire amannya g’abo abaali bakubiriza enkuŋŋaana. Bwe kityo, ab’oluganda baalekera awo okukozesa amannya gaabwe ag’ekika, era mu kifo ky’ekyo ne bakozesanga amannya gaabwe amalala. Ekyo naffe kye twakola.\nEkintu kye twali tutwala ng’ekikulu kwe kukakasa nti bakkiriza bannaffe bafuna emmere ey’eby’omwoyo. Obuvunaanyizibwa bwa Mary bwali bwa kuwandiika ebyo ebiri mu Omunaala gw’Omukuumi ne mu bitabo ebirala ku lupapula olw’enjawulo. Oluvannyuma twakozesanga olupapula olwo mu kukola kopi z’ebitabo eby’okuwa ab’oluganda.\nMu Jjuuni 1966, waliwo omusango ogwawawaabirwa mu kooti y’omu Lisbon. Ab’oluganda bonna 49 ab’omu kibiina ky’e Feijó baawozesebwa nga babalanga okuba n’enkuŋŋaana mu maka g’ow’oluganda omu. Bwe baali tebannagenda mu kkooti, nnabateekateeka ne nneefuula nga looya eyali agenda okubalumiriza. Twali tukimanyi nti bajja kutusingisa omusango, naye era twali bakakafu nti ekyo kyanditusobozesezza okuwa obujulirwa. Looya waffe yakomekkereza ng’ajuliza ebigambo bya Gamalyeri eyaliwo mu kyasa ekyasooka. (Bik. 5:33-39) Ebikwata ku musango ogwo byafulumira ku mikutu gy’amawulire, era ab’oluganda abo 49 baasibibwa mu kkomera ebbanga eriri wakati w’ennaku 45 n’emyezi ettaano n’ekitundu. Twasanyuka nnyo okulaba nga looya waffe oyo atandise okuyiga Bayibuli, era we yafiira yali atandise n’okujja mu nkuŋŋaana.\nMu Ddesemba 1966, nnalondebwa okuba omulabirizi w’ettabi era nnamala ebiseera bingi nga nnwanirira amawulire amalungi mu mateeka. Twakola kyonna ekisoboka okulaba nti tuleetera gavumenti ya Portugal okukkiriza Abajulirwa ba Yakuwa okusinza Katonda waabwe awatali kuziyizibwa. (Baf. 1:7) Kyaddaaki, nga Ddesemba 18, 1974, omulimu gwaffe gwakkirizibwa mu mateeka. Ow’oluganda Nathan Knorr ne Frederick Franz, okuva ku kitebe kyaffe ekikulu, bajja mu Portugal okusanyukira awamu naffe. Twafuna olukuŋŋaana olw’enjawulo mu Oporto ne mu Lisbon era abantu 46,870 baaluliko.\nYakuwa era yasobozesa omulimu gw’okubuulira okugaziwa ne gutuuka ne ku bizinga ebitali bimu gye boogera Olupotugo. Muno mwe muli ekizinga ky’e Azores, Cape Verde, Madeira, n’eky’e São Tomé ne Príncipe. Omuwendo gw’Abajulirwa ba Yakuwa bwe gwagenda gweyongera obungi, kyali kyetaagisa okugaziya ofiisi y’ettabi. Era bwe yamala okugaziyizibwa, Ow’oluganda Milton Henschel yajja n’awa emboozi ey’okugiwaayo, nga Apuli 23, 1988. Ab’oluganda 45,522 be baaliwo ku mukolo ogwo, nga mw’otwalidde n’abaminsani 20 abaaweererezaako mu Portugal.\nTWAGANYULWA MU BYOKULABIRAKO EBIRUNGI\nMu myaka gye mmaze nga mpeereza Yakuwa, ŋŋanyuddwa nnyo mu byokulabirako ebirungi ab’oluganda abeesigwa bye bataddewo. Waliwo kye nnayigira ku w’Oluganda Theodore Jaracz bwe nnamuwerekerako ku lukyala lwa zooni. Ofiisi y’ettabi gye twali tukyalidde yalina ekizibu eky’amaanyi. Wadde ng’ab’oluganda ku Kakiiko k’Ettabi baali bakoze kyonna ekisoboka okukigonjoola, ekizibu ekyo kyali kiremeddewo. Naye Ow’oluganda Jaracz yabagamba nti: “Muwe omwoyo omutukuvu omwagaanya gubayambe.” Emyaka mingi emabega, bwe twali tukyaddeko ku Beseri y’e Brooklyn, nze ne mukyala wange Mary awamu n’abalala twakyalirako Ow’oluganda Franz. Ow’oluganda Franz bwe twamusaba okubaako ky’ayogera ku myaka gy’amaze ng’aweereza Yakuwa, yatugamba nti: “Kye nnyinza okwogera kiri nti: Munywerere ku kibiina kya Yakuwa, embeera ne bw’eba nzibu etya. Kye kibiina kyokka ekikola omulimu gw’okubuulira amawulire amalungi ag’Obwakabaka bwa Katonda, Yesu gwe yalagira abayigirizwa be okukola.”\nNze ne mukyala wange tukoledde ku magezi ago, era ekyo kituleetedde essanyu lingi nnyo. Era kituleetera essanyu lingi buli lwe tulowooza ku biseera bye twamala nga tukyalira ab’oluganda mu nsi ezitali zimu. Twanyumirwanga nnyo okubeerako awamu n’ab’oluganda ab’emyaka egy’enjawulo n’okubakakasa nti Yakuwa asiima emirimu gye bakola. Twabakubirizanga okweyongera okumuweereza.\nNze ne Mary tuli mu myaka 80 era kati tukaddiye. Mary alwalalwala. (2 Kol. 12:9) Naye ebizibu bye tufunye bituyambye okunyweza okukkiriza kwaffe era bituleetedde okwongera okuba abamalirivu okusigala nga tuli beesigwa eri Yakuwa. Bwe tulowooza ku kiseera kye tumaze nga tuweereza Yakuwa, tukiraba nti ddala Yakuwa atulaze ekisa eky’ensusso mu ngeri nnyingi. *\n^ lup. 29 Ekitundu kino bwe kyali kiteekebwateekebwa, Douglas Guest yafa nga mwesigwa eri Yakuwa nga Okitobba 25, 2015.\nObuweereza obw’Ekiseera Kyonna—We Buntuusizza


Okukomba Emana "Okuggwa ebbakuli" - The Bed Room Teacher\nOkukomba Emana “Okuggwa ebbakuli”\nOKUKUBA ebbakuli ky’ekimu ku bintu ebisumulula obusimu bwa laavu ku mukazi naddala abo abeekubagiza nga bawoza nti ag’emugga gaabula ewaabwe.\ntewali mukazi Katonda gwe yatonda ng’alina kuba mukalu emirembe n’emirembe. Bonna balina amazzi wabula waliwo ebintu ebitali bimu ebisobola okubuza abakazi amazzi. Naye ebisinga obukulu biva ku musajja kasita alemererwa okuzuula awali ekisumuluzo kya ttaapu oba eky’ensulo z’amazzi ago.\nAbasajja bangi bwebawulira ekigambo kukuba bbakuli babula okufa essungu era abamu bagamba nti n’emmeeme ebula okubadda.\nYe okukuba ebbakuli kye kki? Y’engeri omusajja gy’akombamu embugo z’omwagalwa we n’aba ng’akombera ddala ekibya ky’enva abangi gye bayita ebbakuli. Abakigezezzaako bagamba nti kisumulula obusimu bw’omukazi wamma ggwe n’aba ng’alozezza ku bulamu obw’omu ggulu.\nMuntu wa kikka ki gw’ogikuba? Si buli muntu gw’onosanga nti olina okumukuba ebakuli kubanga oja kwekanga ng’owakankuddeyo endwadde z’otajja kusobola.\nGikube oyo yekka gwe weekakasa nti muntu wo wa luberera.\nAteekwa okuba nga talina bulwadde bwonna bwakikaba obuwunyisa ekivundu n’okulwaza kkansa w’akamwa oba ow’emimiro.\nAlina okuba omuyonjo ennyo kubanga omuntu avaamu akasu amalako ekyagala.\nLyandibadde tteeka ku buli musajja okuyiga ennywegera ey’omulembe kuba kimu ku bintu ebikola ekinene ennyo mu kutuusa omukazi ku ntikko y’omukwano.\nTomala gatandikira ku bbakuli butereevu. Tandikira ku kunywegera okwa bulijjo mu bitundu by’omubiri ebirala gamba emimwa, mu kamwa munda, amabeere, mu matu, mu nnyindo olyoke ogende ng’okkiriza olulimi mpola mpola mu kifuba wuuyo ku lubuto, okkirire ppaka e buziba.\nTuukira ku mulyango oyonke ku balongo nga bw’obasikaasika n’olulimi ng’olinga anuuna swiiti. Bw’ova awo tandika okukomba ng’ova wansinsi bw’oyambusa waggulu. Awasibuka abalongo olulimi we luba lusimba essira. Yingiza olulimi munda era oyinza n’okusolobeza nti..shiiiiiii.\nBino byonna bikole ng’ emikono ginyonyoogeera omubiri gwonna. Onoogenda okubimaliriza ng’amazzi munno g’aleese onaaba manaabe. Wabula olina okwekakasa nti omuntu gw’okuba ebbakuli talina ndwadde ya bukaba yonna kubanga kiyinza okukuvirako okulwala ekimu ku bika bya kkansa.\nSsabbuuni w’akawoowo awunyisa mu mbugo\nAbasajja Abeepikira Abakazi Mu Kisenge Mumala Biseera\nOmusajja Olina Okukwata Omukazi mu Bifo Binno\nWallahi musajja gwe gwe osinga\nNamukwaya Nkwempikira Swt


Ssaabawolereza wa gavument William Byaruhanga ayogedde kaati nti abo bonna abatwaala ebyobugagga okwaali ettaka nebizimbe ebyaali ebyabayindi, gavument byeyasasula babirina mu bumenyi bwamateeka era birina okubagibwaako bizibweeyo eri gavument. – CBS FM\nSsaabawolereza wa gavument William Byaruhanga ayogedde kaati nti abo bonna abatwaala ebyobugagga okwaali ettaka nebizimbe ebyaali ebyabayindi, gavument byeyasasula babirina mu bumenyi bwamateeka era birina okubagibwaako bizibweeyo eri gavument.\nWaliwo nebyaapa 85 abayindi bwebaali bagobwa byebaali baasinga mu bank ezenjawulo kuno, nga babyeewolerako ensimbi, gavument eno eya NRM ngensimbi zino yazisasula mu bank zino, ebyaapa bino nga byaalina kudda mu mikono gya gavument wabula ate nebidda mu mikono gyabantu kinoomu, ate nebikolebwa nebyaapa ebyobwannanyini.\nSsabawolereza wa gavument William Byaruhanga asinzidde mu kakiiko akekiseera akali mu kunonyereza ku byobugagga bino akakulemberwa omubaka wa Makindye East Ibrahim Kasozi gyeyayitiddwa okuwabula akakiiko ku nsonga zebintu gavument byeyasasula wabula ate nebitwaalibwa abantu kinoomu, naagamba nti yetaaga obudde okutunulira kimu ku kigu, wabula bwewabaawo ekintu kyonna gavument kyeyasasula ate nekitwaalibwa abantu kinoomu, tewali kulonzalonza, kibeera kyabugagga kya gavument\nAkakiiko kano bwekamubuuziza ku nsonga zobukiiko bwa district obwettaka, obuze butunda ebyobugagga ebyaali ebyabayindi songa etteeka lyettaka likugira obukiiko buno okubaako ekyobugagga kyonna bwekigaba ekigwa mu ttuluba eryo, agambye nti abakulu ku bukiiko obwo abaze batunda ebintu bino betaaga kuggalibwa bakkangavvulwe.\nKu nsonga yekyaapa nnamba 25 okusangibwa ekizimbe Kampala Boulevard ekyannagagga Sudhir Rupalleria kkooti kyeyagemulira Sudhir mu ngeri eriko ebibuuzo , Ssabawolereza wa gavument William Byaruhanga agambye nti gavument egenda kuddayo mu kkooti okuwakanya ensala ya kkooti.\nEbimu ku byobugagga ebyogerwaako, akakiiko kagamba nti kiriko ekizimbe kya Kamu kamu, ekizimbe ekisangibwa ku Plot namba emu esangibwa ku luguudo parliamentary avenue palament kweepangisiza ababaka ofiisi nebizimbe ebirala nkumo.\nMinister webyensimbi Matia Kasaija ssentebbe wolukiiko olufuzi olwa Custodian Board yewuunyiza nti bulijo ate gavument esaasaanya ensimbi okusasula ensimbi zobupangisa ku bizimbe ebyaayo, naagamba nti kino abadde takimanyi naye nga bwakitegedde, kalinde alipoota yakakiiko kano gavument ajja kusa mu nkola ebinaaba bisaliddwaawo.\nAkakiiko kano kasazeewo okusaaawo ttimu okuli egatta abakulu mu offiisi ya saabawolereza wa gavument namu ku babaka bano, okwetegereza ebiwandiiko byonna ebikwaata ku byobugagga naddala gavument byeyanunula okuva mu bank wabula nebitwalibwa abantu kinoomu, nga kino kigenda kukolebwa wakati wennaku zomwezi 2 ne 12 omwezi ogujja.


Abantu balumirizza ofiisa wa poliisi okubakanda...\nFresh Kid ne bazadde be balwanira bwassereebu...\nMao yasinzidde mu lukiiko lwa bannamawulire n’ategeeza nti ekibiina ky'akulembera kyalumbibwa ebiku, emisota, ebiyenje, enkwa n’emisege egyetaaga okuggyamu.\nYawadde eky’okulabirako ky’omubaka Nambooze gwe yagambye nti bafubye okumusembeza, kyokka ng’ebikolwa bye byonna birwanyisa ekibiina awo kwe kumuyita ekiyenje kye yagambye nti agenda kukifuuyira kiveewo.\nYakiraze nti Nambooze amaze ebbanga nga tabawagira ng’ekibiina, wadde nga ye abadde ateekamu obudde ne yeetoloola Mukono ng’amunoonyeza obululu.\nYasabye abeeyita bannakibiina okubeera abalambulukufu nga bwe baba tebakikkiririzaamu bakiveemu kubanga tekigasa okubeera mu bufumbo ng’obaliga.\nYategeezezza nti batandise okufuna eddagala okufuuyira ekibiina bagobemu enkukunyi ebiyenje, emisota ebiku enkwa nabuli kintu kyonna ekitawaanya ekibiina kubanga tosobola kwambala yinifoomu ya ttiimu eno ate n’osambira ttiimu ndala.\nYajjukizza nti DP eyaniriza buli muntu era mu mutima guno mwe baayaniririza Nambooze eyali owa NRM kakongoliro ng’atigomya n’abavubuka ba UYD.\nTeyakoma awo wabula yatuuka n’okuyungula abavubuka ne bayiwa piraawo waabwe ku mukolo gwe baaliko ekintu ekyasinga okubaluma. Mao yagambye nti olw'okuba DP erina omutima omulungi ,Nambooze baali bamusibidde ddala ku musango ogwokulya enguzi, ekibiina kya DP ne kiyungula balooya baakyo ne bamuyamba okumununula n’ava mu kkomera.\nOlw'ekikola kyetwamukolera yasalawo okuyingira DP mu 2004. Twamuwa okubeera omwogezi w’ekibiina n’okumusimba mu kifo ky’obubaka bwa Palamenti oluvannyuma lw’okulagira munna DP Zirimala Kiggundu okuvaamu.\nNambooze aliko obubaka bwe yatadde ku mukutu gwe ogwa facebook omutongole ng’ayanukula Christopher Okidi akulira abavubuka mu DP eyamwogeddeko mu ngeri efaanana eya Mao yamwanukudde nti; Mw. Okidi weetaaga okujja e Mukono nkubuulire ebinkwatako kuba n’omwaka gwoyogerako ogwa 1996 nali sikolera Mukono Town Council.\nAba DP bali mu kakuyege w’okutereza obukulembeze


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Okubala 1\n1 Awo Mukama Katonda n’ayogera ne Musa mu Weema ey’Okukuŋŋaanirangamu, mu Ddungu lya Sinaayi ku lunaku olw’olubereberye olw’omu mwezi ogwokubiri ogw’omwaka ogwokubiri kasookedde abaana ba Isirayiri bava mu nsi y’e Misiri* Kino kyabaawo oluvannyuma lw’omwezi gumu nga Abayisirayiri batuuse mu ddungu lya Sinaayi ( Kuv 9:1), ate nga wayiseewo omwezi gumu bukya Eweema ya Mukama ezimbibwa ( Kuv 40:17), ate n’oluvannyuma lw’ennaku kkumi na ttaano nga kyebajje bakwate Embaga ey’Okuyitako mu Sinaayi. N’amugamba nti: 2 “Bala ekibiina kyonna eky’abaana ba Isirayiri ng’obategeka mu bika byabwe, ne mu mpya zaabwe, ng’owandiika erinnya lya buli musajja kinnoomu ku lukalala. 3 Ggwe ne Alooni mujja kutegeka abasajja bonna ab’omu Isirayiri abawezezza emyaka amakumi abiri egy’obukulu n’okusingawo, abatuuse okuyingira mu magye, mubabalire mu bibinja byabwe. 4 Munaayambibwako omusajja omu omu okuva mu buli kika, nga ye mukulu w’oluggya lwa bajjajjaabe.\n47 Abazzukulu ab’omu mpya ez’omu bika ebirala bwe baali babalibwa, bo ab’omu kika kya Leevi tebaabalibwa. 48 Kubanga Mukama Katonda yali agambye Musa nti, 49 “Ab’omu kika kya Leevi tababalanga wadde okubagatta awamu n’emiwendo gy’abaana ba Isirayiri abalala.” 50 Era n’amugamba nti, “Naye Abaleevi obawanga omulimu ogw’okulabirira Eweema ey’Endagaano n’ebintu byamu byonna awamu ne byonna ebigigenderako. Banaasitulanga Eweema n’ebyamu byonna, banaagirabiriranga era banaasiisiranga okugyetooloola. 51 Eweema bw’eneebanga etwalibwa mu kifo ekirala, Abaleevi be banaagisimbulanga, era bwe kineetaagisanga okugissa mu kifo awalala, Abaleevi be banaagisimbangawo. Omuntu omulala yenna bw’anaagisembereranga anaafanga. 52 Abaana ba Isirayiri banaasiisiranga mu bibinja, nga buli musajja ali mu lusiisira lwe n’ebendera ye ku bubwe. 53 Naye Abaleevi bo banaasimbanga eweema zaabwe okwebungulula Eweema ey’Endagaano, abaana ba Isirayiri baleme kutuukibwako busungu bwa Mukama. Abaleevi be banaabanga n’obuvunaanyizibwa obw’okulabirira Eweema ey’Endagaano.”\n*1:1 Kino kyabaawo oluvannyuma lw’omwezi gumu nga Abayisirayiri batuuse mu ddungu lya Sinaayi ( Kuv 9:1), ate nga wayiseewo omwezi gumu bukya Eweema ya Mukama ezimbibwa ( Kuv 40:17), ate n’oluvannyuma lw’ennaku kkumi na ttaano nga kyebajje bakwate Embaga ey’Okuyitako mu Sinaayi


Bukedde Online - Abayizi basatu bakubiddwa amasasi mu kwekalakaasa e Rakai\nMumbere ne banne basindikiddwa mu kkooti...\nEmiranga n'ebiwoobe bibuutikidde ekyalo Kasambya...\nOmu ku bayizi agambibwa okukubibwa essasi ng'addusibwa mu Ddwaliro\nABAANA basatu bakubiddwa amasasi Poliisi bwebadde egezaako okubakkakkanya nga beekalakaasa ku ssomero lya Kacheera ss erisangibwa mu katawuni ke Kacheera mu ssaza lye Kooki mu Rakai Disitulikiti.\nAbayizi ku ssomero lino bamaze ennaku ssatu nga beekalakaasa nga bawakanya eky'okugoba omusomesa waabwe gwe bagamba abadde yeefudde kafulu mu kuganza omwana bbo abayizi kye bagamba nti mpalana z'abantu abamujwetekako ebigambo okumuliisa engo.\nEmbeera ebaddewo oluvannyuma lw'abakulu mu Gombolola ye Kacheera nga bakulembeddwaamu Ssentebe w'egombolola eno John Magalo okutuula ne bagoba omusomesa Fred Ssebbowa ku bigambibwa nti abadde asusse okuganza abaana abawala.\nAbayizi beyongedde okuva mu mbeera era ne bakuba abaserikale amayinja ekiviiriddeko abasirikale okuva mu mbeera ne batandika okukuba amasasi mu bbanga agatwaliddemu abayizi basatu.\nAbasirikale oluvannyuma lw'okumanya nti waliwo bebalumizza kigambibwa nti beemuludde mpola mpola ne bassa emmundu ku Poliisi ne babulawo wabula nga bbo abazadde n'abatuuze bayoddeyodde abaana ne babaddusa mu malwaliro okufuna obubenje.\nOmwogezi wa poliiisi mu Greater Masaka Lameck Kigozi akakasizza ebibabaddewo n'ategeeza nti poliisi ekyakola okunoonyereza ku ku bibaddewo era n'abaserikale bamaze okuba nga bakwatibwa okusinziira ku biragiro bya RDC